Aprobată

prin [Hotărârea Guvernului nr.658/2022](https://www.legis.md/cautare/getResults?doc_id=133800&lang=ro)

**STRATEGIA**

**de dezvoltare a domeniului afacerilor interne pentru anii 2022-2030**

**I. INTRODUCERE**

Societatea lipsită de violență, în care oamenii nu au motive să-și facă griji pentru siguranța lor fizică și psihică, pentru bunurile tangibile și intangibile care le aparțin, ale căror drepturi și libertăți sunt inviolabile, este un ideal al umanității. În viața de zi cu zi, tindem spre o stare de fapt, în care cetățenii, a căror viață, sănătate, proprietate și drepturi sunt amenințate, să se simtă protejați de stat, iar persoanele care atentează la aceste valori inalienabile să fie sancționate în strictă conformitate cu legea.

Potrivit [Declarației universale a drepturilor omului](https://www.ohchr.org/EN/UDHR/Documents/UDHR_Translations/rum.pdf), orice ființă umană are dreptul la viață, la libertate și la securitatea persoanei sale[[1]](#footnote-1). Modul de aplicare a drepturilor persoanei la viață, libertate și siguranță sunt particularizate în Convenţia europeană pentru apărarea drepturilor omului și a libertăților fundamentale[[2]](#footnote-2). [Constituția țării](https://www.legis.md/cautare/getResults?doc_id=111918&lang=ro) stipulează că cetățenii Republicii Moldova beneficiază de protecția statului atât în țară, cât și în străinătate, iar cetățenii străini și apatrizii, cu excepțiile stabilite de lege, au aceleași drepturi și îndatoriri ca și cetățenii Republicii Moldova[[3]](#footnote-3). Totodată, Constituția este un garant al dreptului la viață, la integritatea fizică și psihică a fiecărui om, precum și al inviolabilității libertății individuale și a siguranței persoanei[[4]](#footnote-4).

În această ordine de idei, siguranța cetățenilor și ordinea publică reprezintă un bun public fundamental, pe care Guvernul, prin intermediul Ministerului Afacerilor Interne, este angajat să-l producă. În esență, este bunul public *sui generis* de la care a pornit noțiunea de stat și care a legitimat colectarea taxelor din cele mai vechi timpuri.

Afacerile interne, ordinea publică, protecția civilă, precum și migrația și azilul sunt domeniile de activitate ale Guvernului[[5]](#footnote-5) ce țin de competența Ministerului Afacerilor Interne pe următoarele subdomenii: (i) ordinea și securitatea publică; (ii) managementul integrat al frontierei de stat; (iii) combaterea criminalității organizate; (iv) gestionarea fluxului de migrațiune, azilului și integrării străinilor; (v) prevenirea și lichidarea consecințelor situațiilor de urgență și excepționale, protecția civilă, apărarea împotriva incendiilor și acordarea primului ajutor calificat; (vi) asigurarea respectării drepturilor și libertăților fundamentale ale omului, precum și apărarea proprietății publice și private; (vii) evidența populației și cetățeniei, evidența vehiculelor și a conducătorilor de vehicule; (viii) rezervele de stat și de mobilizare; și (ix) managementul funcțiilor cu statut special din cadrul Ministerului Afacerilor Interne. În raport cu acestea, Ministerul Afacerilor Interne are misiunea de a analiza situația și problemele din domeniile de activitate gestionate, de a elabora politici publice eficiente în domeniile respective, de a monitoriza calitatea politicilor și a actelor normative și de a propune intervenții justificate ale statului, care urmează să ofere soluții eficiente în domeniile de competență, asigurând cel mai bun raport dintre rezultatele scontate și costurile preconizate[[6]](#footnote-6).

Prin programul său de activitate „[Moldova vremurilor bune](https://gov.md/sites/default/files/document/attachments/programul_de_activitate_al_guvernului_moldova_vremurilor_bune.pdf)” Guvernul și‑a asumat *inter alia* în calitate de obiectiv de dezvoltare „reducerea cu 15% a infracțiunilor contra vieții și sănătății omului, a violurilor și hărțuirii sexuale și a violenței pe bază de gen, a accidentelor, înecurilor, incendiilor și intoxicațiilor”. În susținerea acestui obiectiv, Guvernul vine cu o viziune strategică și cu un set de acțiuni prioritare, care vor fi expuse pe larg în secțiunea respectivă din prezenta Strategie de dezvoltare a domeniului afacerilor interne pentru anii 2022‑2030 (în continuare – *SDDAI 2022‑2030*).

Totodată, SDDAI 2022‑2030 va asigura punerea în aplicare a Agendei pentru dezvoltare durabilă 2030, prin intermediul căreia statele-membre ale Organizației Națiunilor Unite și-au asumat mobilizarea eforturilor pentru eradicarea tuturor formelor de sărăcie, combaterea inegalităților, abordarea problemelor privind schimbările climatice și asigurarea respectării principiului de bază „nimeni nu este lăsat în urmă”.

Pentru obținerea acestor deziderate, SDDAI 2022‑2030 va asigura implementarea următoarelor obiective de dezvoltare durabilă ale Agendei pentru dezvoltare durabilă 2030:

* obiectivul nr. 1: Eradicarea sărăciei în toate formele sale și în orice context (ținta 1.5);
* obiectivul nr. 3: Asigurarea unei vieți sănătoase și promovarea bunăstării tuturor la orice vârstă (ținta 3.5);
* obiectivul nr. 4: Garantarea educației de calitate, inclusive și echitabile, și promovarea oportunităților de învățare pe tot parcursul vieții pentru toți (ținta 4.3);
* obiectivul nr. 5: Realizarea egalității de gen și împuternicirea tuturor femeilor și a fetelor (ținta 5.1);
* obiectivul nr. 8: Promovarea unei creșteri economice susținute, deschise tuturor și durabile, a ocupării depline și productive a forței de muncă și a unei munci decente pentru toți (ținta 8.5; 8.8);
* obiectivul nr.10: Reducerea inegalităților în interiorul țărilor și de la o țară la alta (ținta 10.3);
* obiectivul nr. 11: Dezvoltarea orașelor și a așezărilor umane pentru ca ele să fie deschise tuturor, sigure, reziliente și durabile (țintele 11.2; 11.5; 11.7);
* obiectivul nr. 13: Luarea unor măsuri urgente de combatere a schimbărilor climatice și a impactului lor (ținta 13.1);
* obiectivul nr. 16: Promovarea unor societăți pașnice și incluzive pentru o dezvoltare durabilă, a accesului la justiție pentru toți și crearea unor instituții eficiente, responsabile și incluzive la toate nivelurile (țintele 16.1; 16.2; 16.3; 16.4.2; 16.5);
* obiectivul nr. 17: Consolidarea mijloacelor de implementare și revitalizarea parteneriatului global pentru dezvoltare durabilă.

SDDAI 2022-2030 se ghidează inclusiv de [Strategia națională de dezvoltare „Moldova Europeană 2030”](https://cancelaria.gov.md/sites/default/files/strategia_nationale_de_dezvoltare_moldova_2030-t.pdf), care oferă o viziune pe termen lung centrată pe oameni, pe necesitățile și aspirațiile acestora, contribuind astfel la realizarea obiectivului general „Promovarea unei societăți pașnice și sigure”. Totodată, va fi asigurată transpunerea următoarelor obiective specifice:

* reducerea violenței în societate în toate manifestările și aspectele;
* reducerea vulnerabilității în fața amenințărilor și riscurilor de toate tipurile;
* sporirea securității în funcționarea infrastructurilor și sistemelor critice.

Conform angajamentelor asumate de Republica Moldova prin intermediul Agendei pentru dezvoltare durabilă 2030 și al Strategiei naționale de dezvoltare „Moldova Europeană 2030”, până în anul 2030 urmează a fi implementate următoarele ținte strategice:

* reducerea continuă și dinamică a tuturor formelor de violență, în special a violenței în familie și a violenței sexuale;
* stoparea abuzului, neglijării, exploatării, traficului și a tuturor formelor de violență și torturii copiilor;
* combaterea tuturor formelor de crimă organizată și traficului de armament.

SDDAI 2022‑2030 va contribui la implementarea prevederilor Acordului de Asociere între Uniunea Europeană și Comunitatea Europeană a Energiei Atomice și statele-membre ale acestora, pe de o parte, și Republica Moldova, pe de altă parte, semnat pe 27 iunie 2014 la Bruxelles, privind: asigurarea respectării drepturilor omului și a libertăților fundamentale; combaterea comerțului ilicit cu arme de calibru mic și armament ușor, inclusiv cu muniția aferentă acestuia; prevenirea și combaterea criminalității organizate, a corupției și a altor activități ilegale; lupta împotriva drogurilor ilicite; cooperarea în domeniul migrației, azilului și gestionării frontierelor; îmbunătățirea prevenirii dezastrelor naturale și a celor provocate de om, a pregătirii pentru acestea și a reacției față de acestea și crearea unui corp de funcționari publici profesioniști, bazat pe principiul responsabilității manageriale și pe delegarea eficace a autorității, precum și pe recrutarea, formarea, evaluarea și remunerarea efectuate în condiții echitabile și transparente.

De menționat că, până la finele anului 2021, sub aspect sectorial, activitatea Ministerului Afacerilor Interne nu era acoperită în mod comprehensiv de documente de politici publice, dintre acestea fiind expirate următoarele:

* Strategia de dezvoltare a IGP pentru anii 2016-2020 și Planul de acțiuni privind implementarea acesteia, aprobate prin Hotărârea Guvernului nr. 587/2016;
* Strategia de reformare a trupelor de carabinieri pentru anii 2017-2020, aprobată prin Hotărârea Guvernului nr. 357/2017;
* Strategia națională de ordine și securitate publică pentru anii 2017- 2020 și Planul de acțiuni privind implementarea acesteia, aprobate prin Hotărârea Guvernului nr. 354/2017;
* Planul de acţiuni pentru anii 2016-2020 privind implementarea Strategiei naţionale în domeniul migraţiei şi azilului (2011-2020), aprobat prin Hotărârea Guvernului nr. 736/2016;
* Planul de acţiuni pe anii 2018-2019 cu privire la implementarea Strategiei naţionale de prevenire şi combatere a criminalităţii organizate pe anii 2011-2019, aprobat prin Hotărârea Guvernului nr. 98/2018.

În acest context, o dată cu aprobarea SDDAI 2022‑2030, Strategia națională de management integrat al frontierei de stat pentru perioada 2018-2023 şi Planul de acţiuni privind implementarea acesteia, aprobate prin Hotărârea Guvernului nr. 1101/2018, precum și Strategia națională antidrog pentru anii 2020-2027 şi Planul naţional de acţiuni antidrog pentru anii 2020-2021, aprobate prin Hotărârea Guvernului nr. 233/2020, vor fi abrogate, continuitatea acestora fiind asigurată prin intermediul Programului de management integrat al frontierei de stat pentru anii 2022-2025 și al Programului de prevenire și combatere a criminalității pentru anii 2022-2025.

La momentul actual, se constată că implementarea documentelor de politici publice deja expirate a fost executată parțial. Însă, în același timp, o parte din acțiunile planificate au fost realizate cu succes. În mod particular, s-a reușit transpunerea în viață a angajamentelor asumate în procesul de integrare europeană: s-a echilibrat situația din cadrul Ministerului Afacerilor Interne, al autorităților administrative și al instituțiilor subordonate sub aspect de gen; au fost pilotate instrumente inovaționale în partea ce ține de punerea în aplicare a conceptului de poliție comunitară și s-a testat mecanismul de exercitare a controlului de frontieră în punctul de control Cuciurgan, pe teritoriul Ucrainei; au fost puse bazele profesionalizării trupelor de carabinieri. Cu regret, aceste realizări marcante au fost umbrite de comportamentul neadecvat al unor angajați din sistemul Ministerului Afacerilor Interne, care au dat dovadă de lipsă de integritate.

Totodată, expirarea documentelor de politici publice este și o fereastră de oportunitate, deoarece se propune schimbarea paradigmei de dezvoltare a sistemului afacerilor interne, urmând o abordare holistică și direcționată spre atingerea unor rezultate tangibile pentru cetățenii Republicii Moldova. Lecția învățată din trecut este că adoptarea unor strategii separate pe fiecare domeniu de competență este în detrimentul sincronizării și coordonării acțiunilor de politici. În același timp, dezideratul dezvoltării sistemului afacerilor interne este o mai bună performanță a misiunii de a spori siguranța persoanei. Respectiv, SDDAI 2022-2030 are menirea de a ghida activitatea autorităților din sistemul afacerilor interne în vederea asigurării unui bun public dorit de societate.

În susținerea acestei paradigme se vor întreprinde următoarele acțiuni:

* efectuarea unei analize riguroase a situației din domeniile de competență, menită să elucideze aspectele din activitatea subdiviziunilor structurale ale Ministerului Afacerilor Interne, care reduc din performanța instituțională;
* crearea unei viziuni strategice comprehensive care să alinieze viitoarele domenii de intervenții necesității de a asigura siguranța persoanei și a mări încrederea în subdiviziunile Ministerului Afacerilor Interne;
* trasarea direcțiilor principale de politici publice pentru următorii ani, care urmează să fie particularizate în programele sectoriale din fiecare domeniu de competență al Ministerului Afacerilor Interne;
* formarea unui cadru coerent de raportare, care să dinamizeze progresul privind implementarea plenară a SDDAI 2022-2030.

Totodată, SDDAI 2022-2030 stabilește intervenții de politici publice ale Guvernului în domeniul afacerilor interne pentru o perioadă de 9 ani (2022-2030).

Orizontul de implementare a SDDAI a fost ales anul 2030, pentru a sincroniza procesul de implementare cu Strategia națională de dezvoltare „Moldova Europeană 2030” și cu Agenda pentru dezvoltare durabilă 2030, în special cu obiectivele de dezvoltare durabilă și țintele naționale ale acestora.

**II. ANALIZA SITUAȚIEI**

**1. Ordinea și securitatea publică**

Securitatea publică este un domeniu de intersecție a competențelor Inspectoratului General al Poliției (în continuare – *IGP, Poliție*) și ale Inspectoratului General de Carabinieri (în continuare – *IGC*). Poliția își exercită atribuțiile în virtutea mandatului de a menține ordinea publică și de a reduce rata infracționalității, iar Carabinierii au funcția de a menține, asigura și restabili ordinea publică, în contextul evenimentelor de ordin public, la care participă un număr mare de cetățeni, și de a asigura paza de stat a misiunilor diplomatice, inclusiv pe durata vizitelor persoanelor de rang înalt din străinătate.

Pe parcursul ultimilor cinci ani, în Republica Moldova, anual, s‑au desfășurat circa 16 000 de evenimente publice, cu o maximă prepandemică de peste 23 000 de evenimente în anul 2019. În anul 2021, la evenimente au participat cumulativ peste 2,6 milioane de persoane, iar buna desfășurare a acestora a fost asigurată de circa 42 000 de polițiști și carabinieri.

**Date privind evenimentele publice (anii 2016-2021)**

|  |  |  |  |  |  |  |
| --- | --- | --- | --- | --- | --- | --- |
| **Evenimente publice** | **2016** | **2017** | **2018** | **2019** | **2020** | **2021** |
| Total evenimente publice | 19059 | 13350 | 14380 | 23089 | 16555 | 13265 |
| Total participanți | 7294810 | 4280808 | 5058438 | 8563095 | 3238367 | 2612896 |
| Total angajați ai IGP | 118728 | 82447 | 85854 | 77313 | 61580 | 37253 |
| Total angajați ai IGP |  |  |  |  | 10155 | 5233 |

Sursa: Datele statistice ale Inspectoratului General al Poliției

Se constată că, începând cu anul 2021, competențele polițienești la evenimentele publice se află în proces de preluare de către IGC. Acest proces nu are un termen determinat și nici o formulă clară de interoperabilitate între structuri. Nu este clar delimitată nici intervenția integrată la evenimentele publice, fiind necesară o descriere concretă a rolurilor și a limitelor competențelor fiecărui actor implicat în proces.

De menționat că atât domeniul infracțional, cât și cel contravențional prezintă riscuri semnificative pentru viața și sănătatea populației, dat fiind faptul că, deseori, o contravenție stă la baza unei infracțiuni.

În acest context, lipsa unor intervenții urgente și directe în domeniul ordinii și securității publice ar genera riscuri ce pot spori nivelul de insecuritate publică în comunitate.

Totodată, se remarcă faptul că, din numărul total de contravenții, ponderea cea mai mare (68,8%) revine celor de circulație rutieră. Cu referire la accidentele rutiere, inclusiv la cele soldate cu decese, se relevă că numărul lor rămâne în continuare majorat, atât în termeni absoluți, cât și în termeni relativi. Mai exact, în anii 2018 și 2019 s-au produs peste 2500 de accidente rutiere sau 97 de cazuri la suta de mii de locuitori. Dintre acestea, a zecea parte s-au soldat cu decese, ceea ce înseamnă câte 10 morți anual la suta de mii de locuitori.

Analizele efectuate denotă că cei mai importanți factori care determină cauzele accidentelor rutiere sunt omul, elementele drumului și vehiculul.

Problematica siguranței în traficul rutier este una complexă și necesită abordare multisectorială din partea mai multor autorități publice cu competențe în domeniu, iar subdiviziunilor Ministerului Afacerilor Interne revenindu-le un rol secundar/complementar, în special de constatare și de prevenire a încălcărilor în trafic.

În perioada anilor 2000-2017, Republica Moldova avea cei mai alarmanți indicatori privind siguranța rutieră din Europa, cu o medie de 103,2 decese și 855 de persoane traumatizate la 100 mii de autoturisme[[7]](#footnote-7). Pentru comparație, Ucraina avea o medie de 101,5 decese la 100 mii de autoturisme, România – 55,6 decese, iar Italia 13,6 decese.

Ulterior, pe parcursul anilor 2017-2021, în Republica Moldova s-a înregistrat o ușoară tendință pozitivă în dinamica accidentelor rutiere, constatându-se o scădere cu 4,7% – de la 2 640 la 2 517. În această perioadă a scăzut și numărul traumatismelor cu 5,3% – de la 2 993 la 2 834, iar a deceselor – cu 15,9% – de la 302 la 254.

Sursa: Datele statistice ale Inspectoratului General al Poliției


Raportat la suta de mii de locuitori, se relevă o situație diferită pentru perioada anilor 2017-2021, menținându-se o dinamică pozitivă în privința numărului deceselor, a căror rată a scăzut cu 10,1% – de la 10,9 decese la o sută de mii de locuitori până la 9,8 decese, inclusiv în raport cu numărul de autovehicule – de la 51,4 decese la o sută de mii de autovehicule în anul 2017 la 36,2 decese în anul 2020.

Sursa: Datele statistice ale Inspectoratului General al Poliției

Viteza excesivă a fost principala cauză a accidentelor rutiere și a deceselor survenite în urma acestora, numărul lor crescând constant din anul 2017 până în anul 2021 de la aproape 26 la 35,5% din totalul accidentelor și de la 47 la aproape 53% din totalul deceselor, drept prioritate de intervenție pentru perioada imediat următoare rămâne a fi prevenirea vitezei excesive în trafic și reducerea numărului de decese în urma accidentelor rutiere.

Pe lângă acestea, un element care merită să fie scos în evidență este și densitatea circulației rutiere. În anul 2021, numărul de autovehicule înregistrate în Republica Moldova a constituit 1 128 697 de unități de transport – rezultatul unei creșteri accelerate de la 677 900 mii, aflate în circulație în anul 2010. Raportând numărul de accidente la numărul de autovehicule, se constată o tendință pozitivă: dacă la 10 mii de autovehicule în anul 2010 se produceau 48 de accidente, în anul 2021 numărul de accidente s-a redus până la 22 (mai bine de două ori). Tot aici, de menționat faptul că creșterea necontrolată a numărului de vehicule înregistrate este rezultatul unei politici nesustenabile a statului la compartimentul respectiv.

**Situația accidentară pe parcursul anilor 2010-2021**




Sursa: Datele statistice ale Inspectoratului General al Poliției și ale Agenției Servicii Publice (număr de autovehicule înregistrate)

În același timp, se remarcă că aplicarea cu strictețe a regulilor de circulație sigură, recomandate de Organizația Mondială a Sănătății (în continuare – *OMS*)[[8]](#footnote-8), a produs un impact sesizabil.

Astfel, dacă în anul 2012 circa 16% din accidentele rutiere se soldau cu decesul persoanei, în anul 2021 acestea au constituit circa 9%, fiind înregistrată cea mai mică pondere din ultimii 10 ani.

Deși numărul de decese rutiere este în mod clar peste media europeană, situația din Republica Moldova este comparabilă cu cea a țărilor din regiune – mai bună decât în Federația Rusă (12 decese la 100 mii de locuitori) și identică cu cea din Ucraina și România (10,3 și, respectiv, 10,2 decese la 100 mii de locuitori). Aceasta indică asupra faptului că nivelul fatalității este condiționat inclusiv de un șir de probleme sistemice, cum ar fi ușurința obținerii permisului de conducător auto, severitatea redusă a penalităților pentru încălcarea regulilor de circulație etc.



Sursa: Organizația Mondială a Sănătății (2018)

Starea drumurilor, de asemenea, afectează riscul fatalității. Astfel, pe tronsonul Bălți-Fălești-Sculeni-Ungheni, care nu a fost reabilitat, 21% din accidentele produse în anul 2021 s-au soldat cu decese.

Sursa: Rapoartele anuale ale Inspectoratului General al Poliției


O concluzie pentru această secțiune a analizei rezidă în faptul că, deși, prin activitatea lor, subdiviziunile structurale subordonate Ministerului Afacerilor Interne pot întreprinde anumite măsuri de eficientizare a controlului asupra circulației rutiere, o schimbare de fond, în planul diminuării riscului fatalității, depinde și de măsurile de politici publice aprobate și implementate de către alte autorități la nivel central (specificațiile tehnice și taxele impuse la importul de autovehicule, reparația și reabilitarea drumurilor), precum și la nivel local (fluidizarea transportului, condițiile de parcare, eliminarea punctelor negre).

**2. Prevenirea și combaterea criminalității**

Pe durata ultimului deceniu, situația criminogenă din Republica Moldova nu a avut o tendință univocă. Dar, în termeni relativi, rata infracționalității poate fi urmărită sistematic din informațiile publice ale Biroului Național de Statistică (în continuare – *BNS*), începând cu anul 2014, perioadă pentru care sunt disponibili indicatorii demografici revizuiți. Apogeul infracționalității a fost atins în anul 2016, când s-au produs 1 508 infracțiuni la o sută de mii de locuitori. Ulterior, până în anul 2021, infracționalitatea s-a redus practic cu 50%, atingând minimumul de 764 de infracțiuni la o sută de mii de locuitori.

Crimele contra patrimoniului reprezintă circa 45% (11 753) din numărul total de infracțiuni, în timp ce crimele care vizează viața și sănătatea persoanei – circa 3% (878).

**Structura infracțiunilor înregistrate după categorii, în anul 2021**



Sursa: Datele statistice ale Inspectoratului General al Poliției

Cât privește criminalitatea juvenilă, se constată o creștere a acestui fenomen în proporție de 15%. Pe parcursul anului 2021, au fost documentate 695 de cauze penale privind infracțiunile comise de minori – cu 89 mai mult în raport cu perioada analoagă a anului 2020, când au fost investigate 606 cauze penale.

Numărul cauzelor penale înregistrate sunt în creștere în raioanele Drochia, Dondușeni, Edineț, Florești, Ocnița, Anenii Noi, Călărași, Criuleni, Dubăsari, Hîncești, Ialoveni, Nisporeni, Strășeni, Telenești, Cantemir, Căușeni și Cimișlia. În același context, o ascendență a delicvenței juvenile, în comparație cu anul 2020, a fost înregistrată în municipiul Chișinău, fiind inițiate 230 de cauze penale (2020 – 151), respectiv, în municipiul Bălți – 134 de cauze penale (2020 – 129).

În concluzie, pentru o bună parte de minori, se constată că starea de ebrietate rămâne a fi una constantă, generată de lipsa de ocupație, de starea psihologică, de nivelul de trai și de accesul nestingherit la produsele alcoolice realizate, în special, în zonele rurale, cu sfidarea deschisă a regulilor și a politicilor adoptate de stat în acest domeniu. Astfel, în perioada de referință, 50 de minori au comis fapte penale în stare de ebrietate, în comparație cu 20 – în perioada anului 2020.

În ultimii cinci ani, în Republica Moldova se comit în medie circa 153 de omoruri, ceea ce este dublu față de media din țările europene. Astfel, dacă, în termeni relativi, în Moldova se comit anual 6-7 omoruri la o sută mii de locuitori, în Europa această cifră este sub 3.

Totodată, necesită a fi menționate crimele săvârșite împotriva categoriilor vulnerabile ale populației: anual, la fiecare o sută de mii de locuitori, se comit circa 20 de crime privind viața sexuală, 40 – ce țin de violența în familie și cel puțin un caz de trafic de ființe umane.

Criza din anul 2020 provocată de coronavirus a schimbat semnificativ formula de prestare a serviciilor de către agenții economici, care recurg tot mai des la comerțul electronic. În urma acestui fenomen, s-a amplificat numărul de infracțiuni comise prin utilizarea tehnologiilor informaționale. La nivelul Uniunii Europene (în continuare – *UE*), mai mult de unul din zece utilizatori ai internetului a devenit deja victimă a fraudei online.

Poziția și scorul atribuit unei țări în cadrul clasamentelor internaționale definește, mai mult sau mai puțin, vizibilitatea globală a țării respective, imaginea, prestigiul și încrederea acordată acesteia la nivel internațional. Plasarea unei țări pe o anumită poziție reflectă nu doar situația în statul respectiv la momentul analizat, dar și determină unele procese în viitor. Republica Moldova este evaluată periodic de către diferite entități naționale și internaționale, rezultatele fiind reflectate în diverse clasamente și studii.

Cu toate acestea, există și prezumția că statistica oficială a criminalității se limitează doar la infracțiunile înregistrate de organele de urmărire penală, iar o serie de crime rămân neraportate. Nu în ultimul rând, decizia de a raporta o crimă ține de încrederea cetățeanului că, în urma raportării, va fi pornită o cauză penală, care va fi finalizată în termeni rezonabili, infractorii vor fi trași la răspundere, iar prejudiciul va fi reparat.

În legătură cu aceasta, analiza fenomenului infracțional necesită o analiză, inclusiv prin prisma finalizării urmăririi penale, un rol important în acest sens revenind interoperabilității dintre organele poliției, procuraturii și ale instanțelor de judecată.

Astfel, rata de soluționare a urmăririi penale (în mare parte prin trimiterea în judecată a dosarului) este alarmantă. Din numărul total de infracțiuni înregistrate în anul 2021, doar în raport cu puțin peste jumătate din dosare, a fost terminată urmărirea penală, fiind soluționate 16 423 (64,66%) de cazuri (în anul 2020 – 55%).

|  |  |  |  |  |  |  |  |
| --- | --- | --- | --- | --- | --- | --- | --- |
| **Terminată urmărirea penală pe cauzele penale** | | | | | | | |
| **(după gravitate)** | **numărul de infracțiuni înregistrate** | | **terminată urmărirea**  **(număr)** | | | **rata de soluționare (%)** | |
| **2020** | **2021** | **2020** | | **2021** | **2020** | **2021** |
| Excepțional de grave | 165 | 174 | 81 | 90 | | 49,09% | 51,72% |
| Deosebit de grave | 540 | 567 | 226 | 233 | | 41,85% | 41,09% |
| Grave | 4130 | 4452 | 1766 | 1972 | | 42,76% | 44,29% |
| Mai puțin grave | 14001 | 14217 | 6511 | 6854 | | 46,5% | 48,21% |
| Ușoare | 7506 | 7749 | 5425 | 5699 | | 72,28% | 73,54% |

Sursa: Datele statistice ale Serviciului Tehnologii Informaționale al Ministerului Afacerilor Interne

Soluționarea urmăririi penale nu ține, în mod exclusiv, de competența Poliției. În medie, circa 65%[[9]](#footnote-9) dintre infracțiunile înregistrate de subdiviziunile Ministerului Afacerilor Interne în Registrul de evidență a sesizărilor cu privire la infracțiuni (R1) sunt transmise procurorilor care, în consecință, preiau conducerea urmăririi penale. Cu toate acestea, gestionarea corectă a cauzelor penale ține de conlucrarea eficientă a organelor de urmărire penală, astfel încât la finalizarea acestora judecătorii să se poată pronunța fără echivoc asupra cauzei. Respectiv, succesul urmăririi penale nu ține doar de identificarea vinovaților, ci și de respectarea normelor procedurale, prezentarea unor dovezi concludente, timpul de reacție etc. Sub aceste aspecte, atât Poliția, cât și alte autorități cu atribuții procesuale, pot, și trebuie, să producă un impact decisiv, astfel încât rata de soluționare a cauzelor penale să se apropie cât mai mult de suta de procente.

În concluzie, performanța poliției este un concept multidimensional care ține de micșorarea numărului de infracțiuni (prevenirea), percepția cetățenilor privind siguranța persoanei (comunicarea) și soluționarea cazurilor (combaterea).

Performanța Poliției variază semnificativ în profil teritorial. Din punctul de vedere al numărului de infracțiuni raportat la 10 000 de locuitori, în anul 2021, cele mai sigure se prezintă a fi raioanele Bender, Sîngerei, Soroca, Telenești, Rîșcani, Călărași, iar cele mai criminogene – sectoarele Centru, Buiucani și Ciocana ale capitalei, dar și raioanele Comrat, Vulcănești, Cantemir și Cahul.


Pe de altă parte, cea mai bună performanță din punctul de vedere al soluționării cauzelor penale este înregistrată la Glodeni, Soroca, Ungheni, Dubăsari și Căușeni, iar cea mai proastă – la Leova, Criuleni, sectoarele Buiucani și Ciocana din municipiul Chișinău și orașul Bender.

Excluzând cazurile particulare, acest tablou sugerează următoarele: există factori ce favorizează performanța bună a Poliției în unele teritorii (infracționalitate joasă și rată înaltă de soluționare a anchetelor) și lipsesc în altele (infracționalitate înaltă și rată joasă de soluționare ca anchetelor). Însă, e necesar de subliniat că efectivul de polițiști per locuitor și motivația personalului[[10]](#footnote-10) sunt corelate cu performanța Poliției.

În legătură cu cele menționate, se precizează că în conformitate cu statele de personal numărul de polițiști la suta de mii de locuitori se apropie de media europeană (343 de funcții în Republica Moldova față de 347 în țările europene), însă, din cauza moratoriului asupra funcțiilor vacante, efectivul de polițiști este de 301 la suta de mii de locuitori, ceea ce reprezintă doar 87% din media europeană. Pentru comparație, Republica Moldova are un excedent de procurori (176% față de media europeană) și un deficit de judecători (89% față de media europeană).


**Numărul polițiștilor, procurorilor, judecătorilor în țările europene,**

**la 100** **000 de locuitori**



Sursa: UN-CTS (2017)

Cu referință la motivația personalului din subdiviziunile Ministerului Afacerilor Interne, în urma sondajului intern[[11]](#footnote-11) privind aprecierea performanței individuale, realizat pe durata elaborării SDDAI 2022-2030, s-a constatat că 18% din angajații Ministerului Afacerilor Interne au considerat motivația proprie slabă sau foarte slabă (pentru comparație, doar 1% din angajați au apreciat disciplina și competențele profesionale ca fiind slabe sau foarte slabe). Totodată, la rugămintea de a aprecia performanța instituției, 58% din respondenți au depunctat nivelul de salarizare, 34% – au caracterizat negativ practicile de promovare în carieră, iar 28% – s-au plâns de condițiile de muncă. În mod evident, toate trei categorii sunt factori demotivanți pentru angajații Ministerului Afacerilor Interne.



Sursa: Chestionarul angajatului Ministerului Afacerilor Interne (2021)

Domeniul prevenirii și combaterii criminalității generează cele mai diverse riscuri în mediul de siguranță publică. Din acest considerent, criminalitatea afectează direct cetățenii și comunitățile în cele mai diverse și severe modalități. Lipsa unor intervenții și soluții inovative generează riscuri pentru viața, integritatea fizică, libertatea individuală, patrimoniu, liniștea și încrederea în propria siguranță, viața economică și socială a cetățenilor, iar toate acestea sunt în pericol atâta timp cât fenomenul criminalității persistă și se multiplică.

**3. Protecție civilă și situații excepționale**

În Republica Moldova se produc anual circa 300 de evenimente calificate drept situații excepționale și circa 2000 de situații de urgență, evenimente care necesită intervenția salvatorilor și pompierilor Inspectoratului General pentru Situații de Urgență (în continuare – *IGSU*).

În ultimii 20 de ani, numărul misiunilor salvatorilor și pompierilor s-a triplat, în timp ce personalul a fost redus cu 12,6%, punând o presiune tot mai mare asupra capacităților de intervenție. Capacitățile IGSU, estimate pornind de la un număr de 400 de salvatori și 150 de unități de tehnică disponibilă 24/24, pe parcursul ultimilor 6 ani, se utilizează în cadrul intervențiilor, anual, în proporție alarmantă – între 50 și 70%.

Diversitatea și complexitatea intervențiilor sunt în creștere – de la doar 4 tipuri de misiuni realizate în anul 2000 salvatorii și pompierii dezvoltându-și capacitățile și crescând portofoliul operațional până la circa 40 de tipuri de misiuni, fiind capabili să opereze pe/sub apă (activități scafandriere), la înălțimi/adâncimi (alpinism industrial, intervenții în fântâni etc.), să intervină în accidente rutiere (descarcerări), în spații urbane după prăbușiri (căutare și descarcerări din clădiri), acordare de prim ajutor. În acest sens, „productivitatea muncii” realizată de IGSU a crescut considerabil.

După cum s-a menționat, creșterea portofoliului a avut loc pe fundalul unor reduceri etapizate de personal (de la 3 121 de angajați în 1996 la doar 2 467 de angajați în anul 2021). Această reducere a cauzat perturbații în organigrama IGSU și în modul de organizare a subdiviziunilor de intervenție. În etapa actuală, există 17 subdiviziuni de intervenție, în care, în tura de serviciu de 24 de ore, intră doar 2 persoane, fapt ce, pe de o parte, reprezintă o încălcare a normelor de securitate a muncii și a celor de încadrare cu personal a autospecialelor de intervenție, iar pe de altă parte – situație care nu permite realizarea unui spectru larg de intervenții din lipsă de personal (o echipă de pompieri și salvatori în UE este constituită din 5 persoane).

Deși, din perspectiva misiunilor de salvare, intervențiile instrumentate de IGSU se apropie de conceptul de protecție civilă al UE, deficitul de personal este un factor care constrânge racordarea la standardele europene. Pentru comparație, unui salvator sau pompier din Republica Moldova îi revin 2 573 de locuitori, ceea ce este de trei ori mai mult decât în țările-membre sau în țările care aspiră să devină membre ale UE: Letonia (704), Georgia (724), România (729), Estonia (893).

Cu referire la situațiile excepționale, se menționează că două treimi din acestea sunt condiționate de factori de ordin tehnogen (explozii, accidente). Din anul 2010 până în prezent, în incidentele de acest gen și-au pierdut viața 115 persoane, iar 1 513 au fost spitalizate, fapt ce corespunde unei medii anuale de 12 decese și 139 traumatisme. Pagubele materiale, mai puțin importante în astfel de situații, au constituit 140 de milioane de lei, ceea ce corespunde unei valori medii de 12 milioane de lei anual. Situațiile excepționale condiționate de factorii naturali (inundații, grindină, secetă, alunecări de teren) rareori au produs victime umane (3 decese în ultimul deceniu), însă pagubele materiale provocate de astfel de situații sunt uriașe: doar secetele din anii 2012 și 2020 au adus un prejudiciu de 1,6 și, respectiv, 6,5 miliarde de lei. Per total, prejudiciul acumulat din anul 2010 până în prezent este de 12,58 miliarde de lei, ceea ce corespunde unor valori medii anuale de 1 miliard de lei. Situațiile excepționale condiționate de factori biologic-sociali (epidemii) sunt evenimente rare, cu excepția pandemiei provocate de răspândirea globală a coronavirusului.

|  |  |  |
| --- | --- | --- |
|  |  |  |

Sursa: Datele statistice ale Inspectoratului General pentru Situații de Urgență

În situațiile de urgență, intervenția echipelor de pompieri se solicită la izbucnirea incendiilor. După cum s-a menționat, în Republica Moldova, anual, se produc circa 1 770 de incendii, care duc la decesul a 117 persoane și provoacă traumatisme altor 45. În medie, anual, pagubele materiale provocate de incendii, se cifrează la 68 de milioane de lei. În același timp, intervențiile eficiente ale pompierilor salvează vieți și bunuri materiale. În medie, numărul de vieți salvate de pompieri, anual, este de 679, deși în dinamică se conturează o tendință de scădere. Astfel, dacă în anul 2010 au fost salvate 1 107 persoane, în anul 2021 numărul acestora a fost doar de 298.

Timpul de reacție al echipelor de pompieri, condiționat de amplasarea geografică a echipelor de intervenție, este critic pentru a face diferența între viața și moartea victimelor incendiilor. Raza de intervenție este cuprinsă în prezent între 3 și 10-15 km în localitățile urbane și până la 45-50 km – în sectorul rural.

Astfel, dacă timpul mediu de reacție constituie în general 19 minute și 26 de secunde[[12]](#footnote-12), din cauza distanței mari, timpul mediu de răspuns al subdiviziunilor IGSU pentru localitățile aflate la o distanță mai mare de 20 km este de 29 de minute și 43 de secunde**.**

Pentru comparație, timpul maximal de reacție admis în țările europene variază între 8 și 15 minute (în Republica Moldova în anul 2021 timpul maximal de reacție a fost de 1 oră și 26 de minute).

**Timpul mediu de răspuns al subdiviziunilor IGSU**

Sursa: Datele statistice ale Inspectoratului General pentru Situații de Urgență

Un alt factor, care limitează eficiența intervențiilor la apelurile de urgență, ține de baza tehnic-materială învechită. Circa 48% din tehnica utilizată este „moștenită” din fosta URSS, având o vârstă medie de 35 de ani; 32% – provine din donațiile externe și are o vârstă medie de 30 de ani și doar 13% sunt achizițiile proprii, cu o vârstă medie de 6 ani. Deși există norme de dotare aprobate de Guvern[[13]](#footnote-13), acestea, din lipsa alocării mijloacelor financiare, nu au fost atinse niciodată. În consecință, frecvența defecțiunilor este în creștere.

Astfel, în anul 2021 au avut loc 405 cazuri de defectare a tehnicii, inclusiv 87 pe durata intervenției. Mai mult decât atât, unele subdiviziuni subordonate IGSU nu au capacități operaționale să intervină la toate tipurile de situații de urgență. În acest caz, resursele de intervenție necesare sunt mobilizate din alte raioane/subdiviziuni, fapt care, de asemenea, contribuie la creșterea timpului de răspuns.

Respectiv, pentru a salva mai multe vieți, este necesară acționarea asupra timpului de reacție și modernizarea tehnicii specializate, precum și creșterea dotărilor. În această privință, se impune majorarea efectivului de personal al IGSU și dezvoltarea posturilor de salvatori și pompieri în zonele rurale.

De menționat că Programul de consolidare a serviciului salvatori și pompieri în localitățile rurale ale Republicii Moldova, aprobat prin Hotărârea Guvernului nr. 202/2013 a expirat în anul 2020, însă, actualmente, un alt document de politică publică, care să asigure continuitatea realizării obiectivelor propuse, nu există. Se accentuează că din 73 de posturi existente doar 45 au fost create în cadrul acestui program (din numărul total de 114 planificate). Inițiativa trebuie să continue, inclusiv prin dezvoltarea la nivel local a strategiilor de gestionare a dezastrelor bazate pe evaluarea riscurilor.

Dezvoltarea mecanismului de protecție civilă racordat la cerințele UE este o prioritate. În acest sens, directivele UE prevăd 17 module de protecție civilă care fac parte dintr-un cadru de solidaritate ce permite țărilor să se ajute reciproc în situații excepționale. Pentru a face parte din acest cadru, Republica Moldova trebuie să asigure compatibilitatea mecanismelor de protecție civilă și să dezvolte propriile module de reacție. În altă ordine de idei, se menționează că activitatea IGSU constituie în proporție de 80% intervenții și doar în proporție de 20% –prevenție. Prevenirea situațiilor excepționale se face prin derularea unor campanii informaționale țintite. Fără a diminua din importanța acestora, IGSU urmează să identifice și alte mecanisme de prevenție (analiza riscurilor, controlul conformității etc.), care, în mare parte, sunt absente.

Laîndeplinirea obiectivului statului privind intervențiileoperative de protecție a populației și a teritoriului, asigurarea funcționării stabile a economiei naționale și a apărării țării în situațiile de urgență/excepționale, în cazul apariției unor fenomene sociale sau economice, atentatelor teroriste, în scopul acordării ajutorului umanitar și contribuirii la stabilitate în sectoarele economiei naționale în cazul apariției unor disfuncționalități, precum și pentru organizarea apărării țării și asigurării necesităților de mobilizare pe timp de asediu și de război, rolul principal îi revineAgenției Rezerve Materialedin cadrul Ministerului Afacerilor Interne, care, prin Hotărârea Guvernului nr. 219/2018, în urma reorganizării, a devenit din autoritate administrativă centrală din subordinea Guvernului în autoritate administrativă în subordinea Ministerului Afacerilor Interne.

Cu toate că domeniul este foarte important, acestuia nu i se acordă sprijinul financiar cuvenit, instituția confruntându-se cu un șir de probleme și dificultăți, cum ar fi: completarea sub nivel a rezervelor de stat (gradul de completare a unor poziții este de circa 1,6%); uzura fizică și morală avansată a stocurilor rezervelor de mobilizare; asigurarea stocurilor intangibile ale rezervelor de stat cu bunuri între 33,7 și 24,1%; lipsa bazelor proprii de păstrare a cerealelor și a combustibilului; cadrul normativ deficitar privind mecanismul achizițiilor în/din rezervele de stat și de mobilizare, dar și cu probleme ce țin de procedura de încasare a datoriilor față de rezervele statului; finanțare deficitară etc.

Sursa: Datele statistice ale Agenției Rezerve Materiale

Potrivit cadrului normativ, Agenția Rezerve Materiale asigură cu bunuri din rezervele de stat și de mobilizare nu doar populația, dar și autorități publice centrale de specialitate, cum ar fi Ministerul Apărării, Ministerul Sănătății, Ministerul Economiei, Ministerul Infrastructurii și Dezvoltării Regionale, Ministerul Agriculturii și Industriei Alimentare, Serviciul Informații și Securitate și Ministerul Finanțelor. Pe parcursul ultimilor ani, completarea stocurilor cu bunuri este destul de deficitară, fiind efectuată numai din mijloacele financiare alocate suplimentar de Guvern, pentru bunurile eliberate în vederea înlăturării consecințelor calamităților naturale, și din economia mijloacelor financiare gestionate pe parcursul anului. De menționat că, din cauza subfinanțării, domeniul este capabil să acopere, practic, doar cheltuielile pentru păstrarea bunurilor din rezervele de stat și de mobilizare.

O problemă aparte o constituie sortimentul și volumul de bunuri prevăzut de nomenclatoarele bunurilor din rezervele de stat și de mobilizare, care, după experiențele acumulate în ultimii ani, necesită revizuire totală.

Mai mult decât atât, structura Agenției Rezerve Materiale, raportată la volumul și la specificul de lucru, constituie un impediment în realizarea cu succes a sarcinilor trasate, aceasta urmând a fi revizuită prin prisma aspectului funcțional și organizațional, în baza mai multor analize și rapoarte efectuate de către Serviciul de Informații și Securitate (în continuare – *SIS*) și de Centrul Național Anticorupție privind corectitudinea subordonării acesteia Ministerului Afacerilor Interne, având în vedere particularitățile importante ale Agenției Rezerve Materiale în asigurarea strategică a securității naționale, complexitatea și conlucrarea directă cu alte entități publice, în cazul unor situații de criză imprevizibile, care pot afecta grav viața și sănătatea populației.

O concluzie la acest compartiment este că riscurile în domeniul situațiilor de urgență și excepționale, condiționate inclusiv de efectele schimbărilor climatice manifestate la nivel global, necesită abordări și intervenții sistematice pentru a diminua și a reduce efectele acestora.

**4. Managementul frontierei**

Frontiera de stat a Republicii Moldova, anual, este traversată în ambele sensuri de circa 20 de milioane de persoane și de circa 5 milioane de autovehicule. Cazurile de refuz al intrării în țară a persoanelor și a mijloacelor de transport înregistrate de Poliția de Frontieră sunt neînsemnate, în raport cu numărul total de traversări ale frontierei de stat. De remarcat că, deși numărul persoanelor și al mijloacelor de transport care traversează frontiera de stat a scăzut semnificativ pe durata pandemiei provocată de coronavirus, numărul contravențiilor a crescut exponențial din cauza nerespectării noilor restricții impuse în contextul situației sanitar-epidemiologice.

|  |  |
| --- | --- |
|  |  |

Sursa: Datele statistice ale Inspectoratului General al Poliției de Frontieră

Cifrele expuse denotă faptul că una dintre principalele sarcini ale Poliției de Frontieră constă în fluidizarea traficului transfrontalier, astfel încât persoanele să-și poată continua nestingherit călătoria în timp minim necesar controlului la trecere. În acest sens, de către Inspectoratul General al Poliței de Frontieră (în continuare – *IGPF*) al Ministerului Afacerilor Interne se aplică următoarele normative: 2 minute pentru a documenta o persoană; 6 minute pentru a documenta un autoturism și sub 30 de minute pentru a documenta călătorii dintr‑un autocar.

În raport cu călătorii de rea‑credință, rolul polițistului de frontieră este de ocrotitor al normelor de drept, care, în procesul controlului, identifică ilegalitățile și, după caz, aplică sancțiuni, monitorizează și sancționează încălcările regimului frontierei de stat.

Sursa: Datele statistice ale Inspectoratului General al Poliției de Frontieră

Un alt aspect relevant ține de funcționarea neîntreruptă a sistemelor de tehnologii informaționale, care facilitează controlul documentelor de călătorie. La „căderea” acestor sisteme, traficul la frontieră este blocat, iar deblocarea ține de viteza de repornire a sistemelor automatizate. Doar prin crearea unei infrastructuri adecvate la punctele de trecere și implementarea metodelor moderne de control al frontierei (implementarea ghișeului unic, programarea prealabilă etc.), dar și prin asigurarea funcționalității sistemelor automatizate de tehnologii informaționale, poate fi posibilă asigurarea fluidizării traficului.

De menționat că, în condițiile unui conflict nereglementat în perimetrul din regiunea transnistreană a țării, controlul efectiv al frontierei se efectuează pe segmentul de vest (cu România) și parțial pe segmentul de est (acolo unde hotarul cu Ucraina este controlat nemijlocit de autoritățile constituționale ale Republicii Moldova). Respectiv, existența unui segment de frontieră „deschis” pe frontiera de est reprezintă o breșă de securitate care reduce la minimum efectele combaterii transportului ilegal de mărfuri, valorilor și altor bunuri, precum și a migrației ilegale. Unica soluție viabilă privind rezolvarea acestei probleme este implementarea conceptelor de control comun și a patrulării comune în punctele de trecere a frontierei de stat cu Ucraina. Implementarea conceptului controlului în comun pe segmentul central (regiunea transnistreană) al frontierei a fost pilotată cu succes, în format restrâns, în punctul de trecere a frontierei de stat „Pervomaisc-Cuciurgan”. În următoarea etapă, părțile, în volum deplin, urmează să asigure implementarea controlului comun. Situație similară se atestă și la capitolul patrulării comune pe teritoriul Ucrainei a segmentului central (regiunea transnistreană) al frontierei comune, aceasta fiind implementată pe deplin doar pe segmentele de nord și de sud, segmentul central al frontierei rămânând neacoperit.

Din cauza războiului din Ucraina, atât controlul, cât și patrularea în comun au fost sistate, dat fiind riscul sporit pentru viața și sănătatea angajaților.

Se remarcă că, începând cu data de 24 februarie 2022, Republica Moldova se confruntă cu o criză de refugiați fără precedent. Refugiații din Ucraina ajung în Republica Moldova atât prin metode legale, cât și ilegale. O creștere bruscă a cazurilor de trecere ilegală a frontierei de stat se atestă în special din partea cetățenilor ucraineni, care nu pot emigra sub nicio formă legală, fiindu-le restricționată ieșirea din țară conform Legii marțiale.

De asemenea, în contextul acestui război, se atestă un risc și vulnerabilitate sporită privind criminalitatea transfrontalieră din partea lumii interlope. Totodată, se conturează amplificarea fenomenelor infracționale, cum ar fi traficul ilicit de arme, muniții și substanțe explozive, organizarea migrației ilegale etc.

Riscurile și intervențiile în domeniul managementului frontierei sunt justificate de schimbările permanente ale mediului internațional de securitate. Din acest considerent, soluțiile propuse și intervențiile planificate trebuie să creeze pârghii solide de gestionare adecvată a frontierelor pentru a contracara migrația ilegală, criminalitatea transfrontalieră, traficul de ființe umane, traficul ilicit de mărfuri, bunuri, droguri și armament.

**5. Migrație și azil**

Cu referire la străinii care vizitează Republica Moldova, rolul statului constă în gestionarea eficientă a proceselor de migrațiune și asigurarea realizării posibilităților de utilizare a migrației în scop de dezvoltare, dar și în minimizarea efectelor negative ale migrației asupra proceselor demografice, economice, ordinii publice și securității naționale.



Mai mult decât atât, ținând cont de amploarea fluxurilor de migrațiune, gestionarea eficientă a proceselor de migrațiune a fost una dintre principalele condiționalități ale UE, în acordarea regimului liberalizat de vize pentru cetățenii Republicii Moldova în statele UE, precum și în cadrul activităților Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte.

Biroul migrație și azil (în continuare – *BMA*) al Ministerului Afacerilor Interne, individual sau în comun cu alte autorități, asigură realizarea etapelor principale de gestionare a fluxurilor de migrațiune, în special cele ce țin de imigrarea străinilor: admisia și acordarea dreptului de ședere străinilor în Republica Moldova; combaterea șederii ilegale a străinilor; asigurarea măsurilor coercitive în raport cu străinii care au încălcat regimul de ședere; îndepărtarea de pe teritoriul țării a străinilor care prezintă pericol pentru ordinea publică sau securitatea statului; acordarea protecției temporare străinilor; coordonarea activităților ce țin de integrarea străinilor; asigurarea evaluărilor privind necesitățile acestora până la integrarea definitivă/naturalizarea acestora; evidența străinilor ce traversează regiunea transnistreană; alte activități ce influențează procesele de migrațiune.

Modificările esențiale ale cadrului normativ în perioada anilor 2018-2019 au influențat substanțial gestionarea în ansamblu a proceselor de migrațiune. Totodată, se atestă o dinamică ascendentă a numărului de străini, cu excepția anului 2020 când, din cauza pandemiei globale provocate de coranavirus, numărul călătorilor în scopuri neesențiale s-a redus.

Deși aflarea temporară (până la 90 de zile) pe teritoriul Republicii Moldova este liberă pentru străinii din circa 151 de state (statele din zona Schengen, CSI și altele[[14]](#footnote-14)), numărul de solicitări pentru obținerea dreptului de ședere provizorie a crescut de la 6 772 în 2017 până la 7 456 în 2021.

**Numărul total de solicitări soluționate**



Sursă: Datele statistice ale Biroului migrație și azil

Totodată, BMA monitorizează străinii aflați provizoriu în Republica Moldova pe perioada valabilității vizei sau pentru o perioadă de până la 3 luni, numărul total al acestora oscilând până la 100 de mii de persoane anual.

În anii 2017-2021 s-a conturat o tendință ascendentă și în partea ce ține de numărul de imigranți sosiți în scop de muncă, studii, reîntregirea familiei etc. de la 3 708 în anul 2017 până la 4 240 în anul 2021. Această tendință, de asemenea, curbată în anul 2020, s-a produs pe fundalul liberalizării importului forței de muncă. Dacă, anterior, munca străinilor era permisă doar în circumstanțe excepționale (lipsa calificărilor solicitate pe piața internă), începând cu anul 2018, dreptul străinilor la muncă poate fi obținut și în baza cererii depuse de angajator.

De menționat că în Republica Moldova educația devine tot mai atractivă pentru străini. Conform datelor statistice, în anul de studii 2019/2020, numărul studenților străini a constituit 4,6 mii de persoane, cu 0,5 mii de studenți mai mult decât în anul de studii 2018/2019. Fiecare al doilea student străin își face studiile în domeniul sănătății. Ponderea cea mai mare revine studenților veniți din Romania (40,1%), Israel (35,6%), India (12,1%), Ucraina (2,6%), SUA (1,7%) și Turcia (1,4%)[[15]](#footnote-15).

În baza informațiilor colectate privind studenții din alte țări, la începutul anului de studii 2021/2022, numărul studenților străini a constituit 5,2 mii de persoane, fiind în creștere cu 13,0% comparativ cu anul de studii precedent. Ponderea cea mai mare revine studenților din România (51,6%, în creștere cu 5,4 p.p. față de anul de studii 2020/2021), Israel (19,1%, în descreștere cu 9,5 p.p.), India (13,4%, în creștere cu 0,2 p.p.) și Ucraina (7,9%, în creștere cu 5,5 p.p.) [[16]](#footnote-16).

În acest compartiment va continua procesul de încurajare și consolidare a recunoașterii calificărilor și competențelor profesionale ale migranților aflați în situație de ședere legală, promovând pe diferite platforme (sesiuni de informare) condițiile de intrare, ședere și ieșire din Republica Moldova.

Conform datelor Agenției Servicii Publice[[17]](#footnote-17), numărul străinilor documentați cu permise de ședere valabile la data de 31 decembrie 2021 a constituit 18 874 de persoane, dintre care 6 476 dețineau permise de ședere permanentă și 12 398 – permise de ședere provizorie. Străinii documentați se bucură de aceleași drepturi și obligații ca și cetățenii Republicii Moldova, cu excepțiile stabilite în legislație.

În același timp, în Registrul de stat al populației erau luate în evidență 1 909 de persoane cu statut de apatrid, 1 434 de persoane cu cetățenia nedeterminată și 6 939 de persoane cu pașaport de tip sovietic (modelul anului 1974).

BMA, anual, întreprinde circa 5 500 de acțiuni de depistare și combatere a delincvențelor comise de către persoanele străine aflate pe teritoriul țării și numărul acestora este impunător. Majoritatea contravențiilor (85%) revin încălcării termenului de ședere în Republica Moldova, restul (15%) reprezintă contravențiile privind munca nedeclarată a străinilor. Pe marginea constatărilor efectuate de ofițerii BMA, anual sunt pornite 40 de cauze penale.

Pentru prevenirea imigrării necontrolate, drept rezultat al liberalizării admisiei și documentării unor categorii de străini, în cadrul BMA a fost creată o subdiviziune specializată pentru monitorizarea fluxurilor de migrațiune, care include 6 oficii teritoriale amplasate în perimetrul punctelor interne de control vamal, în apropierea regiunii transnistrene. Subdiviziunea respectivă asigură înregistrarea străinilor intrați din/prin Ucraina în Republica Moldova prin regiunea transnistreană (nu se referă la populația din această regiune).

Cu toate acestea, numărul străinilor intrați în țară, în lipsa unui control efectiv de către autoritățile de drept, rămâne a fi unul mare. În majoritatea cazurilor, străinii intrați prin teritoriul regiunii transnistrene au aceleași motive de a se afla în Republica Moldova ca și străinii scutiți de viză sau titularii drepturilor de ședere.

De menționat că numărul de străini, începând cu anul 2015, este în continuă creștere, în top fiind anul 2017 (71 599 de persoane), excepție făcând anii de pandemie provocată de coronavirus, 2020-2021.

Sursa: Datele statistice ale Biroului migrație și azil

Republica Moldova, prin intermediul BMA, acordă protecție străinilor care sunt persecutați la ei în țară sau care, din cauza circumstanțelor, au rămas fără protecție din partea unui stat. În medie, sunt înregistrate anual circa 100 de solicitări de azil și circa 140 de cereri de apatridie.

Sursa: Datele statistice ale Biroului migrație și azil

Acordarea statutului de refugiat, beneficiar al protecției umanitare sau de apatrid, este subiectul unei proceduri minuțioase de verificare a circumstanțelor de fapt, lucru foarte dificil în lipsa unor acorduri bilaterale de readmisie[[18]](#footnote-18). În consecință, mai mult de jumătate din cererile de azil sunt respinse, iar statutul de apatrid se acordă în aproximativ o pătrime din cazuri. Solicitanții de azil și apatridie sunt amplasați la centrul de cazare din momentul depunerii cererii, beneficiind, pe durata șederii, de servicii de consiliere juridică și psihologică. La solicitare, oricare din imigrații aflați în Republica Moldova pot beneficia de servicii de integrare: cursuri de limbă română, orientare profesională, acces la realizarea drepturilor etc. În perioada anilor 2020-2021, au fost operate un șir de modificări la cadrul legal privind integrarea străinilor. S-a ajustat cadrul național la directivele UE, fiind pus accentul pe creșterea rolului statului în promovarea procesului de integrare prin informare diversificată, crearea oportunităților de autoîntreținere, creșterea rolului angajatorului în procesul de integrare, promovarea diversității culturale, asigurarea realizării drepturilor etc.

Volumul de lucru al BMA a crescut simțitor o dată cu asumarea de către Republica Moldova a unor angajamente, în baza regimului liberalizat de vize cu țările din spațiul Schengen, în anul 2014, și continuă să crească sub presiunea tendințelor demografice. Actualmente, BMA prestează 37 de servicii care, în baza numărului de beneficiari, creează un volum de lucru pentru 38 de operatori de primă linie, inclusiv 25 de operatori la serviciile de documentare (ghișeul unic), 1 operator la centrul de apel, 5 operatori pentru consilierea imigranților și 7 operatori pentru evidența străinilor intrați pe teritoriul Republicii Moldova prin segmentul central (transnistrean) al frontierei moldo-ucrainene necontrolat de autoritățile constituționale ale Republicii Moldova. Cu toate acestea, efectivul‑limită al BMA a rămas neschimbat din anul 2014, cu 16 operatori ai serviciilor de documentare, iar funcțiile auxiliare (serviciul tehnologii informaționale, serviciul juridic, consiliere și reprezentanță în instanța de judecată, logistică, relații cu publicul etc.) lipsesc.

În aceste condiții, funcțiile BMA se exercită într-un regim anormal și în detrimentul calității funcțiilor de bază.

Lacune evidente instituționale și de insuficiență a resurselor umane au fost scoase în evidență de criza de migrațiune provocată de războiul dintre Ucraina și Rusia, întreg efectivul BMA fiind antrenat în regim intensiv de muncă (24 de ore), pentru documentarea corespunzătoare a străinilor, stabilirea statutului juridic al migranților, recepționarea și înregistrarea cererilor de azil, eliberarea actelor de identitate provizorii, efectuarea activităților de cazare în cadrul centrelor provizorii pe o durată de până la 72 de ore,[[19]](#footnote-19) asigurarea evidenței persoanelor cazate, asigurarea procedurii de relocare a refugiaților în țările care și-au manifestat intenția de a primi un anumit număr de refugiați din Ucraina, precum și asigurarea altor activități specifice domeniului de competență.


Astfel, în perioada de 24 februarie – 31 iulie 2022, în centrele provizorii create (Palanca, Calarașovca, Giurgiulești) au fost înregistrați 9 629 de străini, 6 164 fiind cazați, totodată fiind preluate și 8 460 de cereri de azil, dintre care 7 469 – de la cetățenii ucraineni.

O concluzie la acest compartiment este că migrația reprezintă un proces multidimensional, generator de probleme și riscuri complexe. Schimbările la nivelul fluxurilor de migrație, mai ales în perioadele de criză, au efecte majore asupra mediului economic, social și politic, atât pentru țările de origine, cât și pentru țările de destinație ale migranților. Astfel, luând în considerare efectele și complexitatea migrației, sunt necesare intervenții susținute și o implicare integrată a tuturor actorilor relevanți la nivel național, pentru a asigura gestionarea corespunzătoare a acestui fenomen.


**6. Formare profesională, integritate și digitalizare**

Din punct de vedere instituțional, domeniul afacerilor interne este format din 13 subiecți de drept, conduși de Ministerul Afacerilor Interne, și include 6 autorități administrative pe subdomeniile de competență (poliția, carabinierii, poliția de frontieră, situații excepționale, migrație și azil, rezerve materiale) și 6 subdiviziuni specializate (protecție internă și anticorupție, management operațional, tehnologii informaționale, serviciu medical, formarea profesională, club sportiv). Aparatul central al Ministerului Afacerilor Interne se ocupă de elaborarea și monitorizarea politicilor din domeniile de competență. De menționat că structura organizatorică actuală este rezultatul unei cristalizări a domeniilor de competență, care s-a produs într-o perioadă lungă de timp. Inițial, Ministerul Afacerilor Interne era, oarecum, sinonim cu organele de poliție, căruia i s-au adăugat treptat competențe congruente misiunii de protecție a persoanei și de asigurare a ordinii publice. În această ordine de idei, autoritățile independente din punct de vedere instituțional – Departamentul Situații Excepționale (2005), Departamentul Trupelor de Grăniceri, ulterior Serviciul de Grăniceri (2012) și Agenția Rezerve Materiale (2018), au fost reorganizate și trecute în subordinea Ministerului Afacerilor Interne. În același timp, în baza analizelor funcționale, pe intern, s-au efectuat multiple reorganizări ale aparatului central al Ministerului Afacerilor Interne și ale instituțiilor subordonate. Astfel, subdiviziunile Protecție Internă și Anticorupție, Tehnologii Informaționale, Managementul Operațional au fost detașate de aparatul central al ministerului și constituite ca entități aparte.

**Organigrama Ministerului Afacerilor Interne**



Din punctul de vedere al resurselor umane și financiare, domeniul afacerilor interne dispune de un efectiv-limită de personal de 18 178 de angajați (inclusiv 400 de angajați ai Serviciului medical) și 413 angajați ai Academiei „Ștefan cel Mare” și un buget de 3 095 800,1 mii de lei, dintre care 2 844 229,9 mii de lei aparțin sectorului Ordine Publică și Securitate, celelalte fiind gestionate de Ministerul Afacerilor Interne din contul altor programe bugetare (protecția mediului – 5082,9 mii de lei, ocrotirea sănătății – 105032,3 mii de lei, învățământ – 86100,4 mii de lei și protecția socială – 158,0 mii de lei). Atât sub aspectul resurselor umane, cât și al celui financiar, aproximativ jumătate din efectivul-limită și buget revin IGP (51%), urmat de IGPF (20% din efectiv, 17% din buget), IGSU (13% din efectiv și buget) și IGC (7% din efectiv și buget).



Sursă: Bugetul executat și efectivul-limită, situația din anul 2021

În pofida celor enunțate, se remarcă următoarele:

1) sub aspectul reorganizării, structura organizațională a instituțiilor subordonate Ministerului Afacerilor Interne prezintă în continuare o serie de deficiențe (nu sunt delimitate competențele în domeniul menținerii ordinii publice între Poliție și Carabinieri; nu este justificată detașarea managementului operațional de aparatul central al ministerului; nu sunt elucidate competențele ministerului în raport cu rezervele statului);

2) din perspectiva numărului de angajați, menținerea moratoriului asupra completării funcțiilor vacante din efectivul‑limită nu permite utilizarea plenară a resurselor umane (inspectoratele teritoriale ale poliției exercită funcțiile de menținere a ordinii publice din contul altor obligațiuni de serviciu; funcțiile de suport ale activității BMA nu sunt prevăzute cu state de personal, iar volumul de lucru pentru documentarea imigranților depășește capacitatea operațională a biroului); și

3) din punctul de vedere al alocațiilor bugetare pentru siguranța și ordinea publică, există un deficit cronic de fonduri pentru realizarea eficientă a funcțiilor de bază (nivelul de salarizare al angajaților din domeniul afacerilor interne menține riscul coruptibilității; fondul de salarizare nu permite stimularea performanței individuale și colective; nivelul de dotare cu tehnică și echipament specializat; dezvoltarea și interoperabilitatea sistemelor informaționale și asigurarea contractării specialiștilor în subdiviziunile poliției, salvatorilor și pompierilor și a altor unități este mult sub nivelul exigențelor).

Având în vedere cele expuse, se va face referință la aspectele transversale, care vizează activitatea tuturor instituțiilor din domeniul administrat de Ministerul Afacerilor Interne, și anume: i) managementul resurselor umane în domeniul afacerilor interne; ii) capacitatea sistemului de a menține un corp de angajați integri și incoruptibili; și iii) gradul de digitalizare a serviciilor prestate în domeniul afacerilor interne și managementului tehnologiilor informaționale și a comunicațiilor electronice.

Efectivul-limită al aparatului central al Ministerului Afacerilor Interne, al autorităților administrative și al instituțiilor din subordinea acestuia este constituit din 8 628 (46%) de ofițeri; 7 928 (44%) de subofițeri, 1 487 (8,6%) de salariați civili și 167 (1,2%) de funcționari publici, iar numărul funcțiilor vacante pe întreg sistemul Ministerului Afacerilor Interne la data de 31 decembrie 2021 constituia 2 146 de unități sau 11,8% din efectiv (2 029 de unități sub moratoriu).

Rata de fluctuație, în ansamblu constituie 54% din angajați, motivele fiind: salariul nesatisfăcător; lipsa posibilităților de creștere în carieră într-un termen la care se așteaptă angajatul; mediul de muncă cu risc sporit pentru viață și sănătate; suprasolicitarea la locul de muncă etc.

Ținând cont de faptul că fluctuația de personal se referă în mare parte la personalul cu o vechime în muncă de până la 5 ani, necesitatea de angajare, în special în funcțiile cu statut special, persistă continuu.

În același timp, sondajul angajaților din domeniul afacerilor interne, efectuat în anul 2021, denotă faptul că 74% din numărul de angajați intervievați au studii superioare – cel puțin licență. Ceilalți 26% au absolvit gimnaziul, liceul sau colegiul. Instituția de învățământ care, în mod tradițional, asigură cu cadre sistemul afacerilor interne este Academia „Ștefan cel Mare”. Disciplinele de licență în cadrul Academiei „Ștefan cel Mare” sunt dreptul și administrarea publică, pe care aceasta le acoperă la fel ca și orice altă instituție de învățământ superior. Totuși, din punct de vedere instituțional, Academia „Ștefan cel Mare” este o instituție în subordinea Ministerului Afacerilor Interne, care, spre deosebire de alte instituții de învățământ superior, nu beneficiază de regimul de autogestiune financiară. Sustenabilitatea financiară a instituției se asigură prin dotările pentru studenții „bugetari” (615 absolvenți în ultimii 5 ani) care, în schimbul învățământului gratuit, se obligă să lucreze cel puțin 5 ani în sistemul afacerilor interne. Pe de altă parte, pentru a accede la profesia de polițist sunt suficiente cursurile de formare inițială pe o durată de patru luni. O particularitate a formării profesionale în domeniul poliției este că absolvenții cursului sunt angajați ai sistemului afacerilor interne încă din momentul înmatriculării, iar la absolvire primesc gradul de ofițer.

Sursă: Chestionarul angajatului Ministerului Afacerilor Interne (2021)

Situația descrisă mai sus conduce la următoarea anomalie: deși, în scopul exercitării funcțiilor de serviciu pentru un anumit contingent de angajați (agenți de circulație, pompieri), gradul de ofițer nu reprezintă o condiție de accedere în profesie, sistemul produce în mod mecanic un excedent de ofițeri, strangulând cererea pentru cursurile de formare profesională pentru subofițeri. Mai mult decât atât, cererea mică pentru cursurile de formare profesională este suprimată și de cerințele înalte la admitere impuse de comisia medicală. În consecință, din 430 de studenți de perspectivă doar 150 sunt considerați apți să se înmatriculeze, ceea ce se răsfrânge negativ asupra mediei academice la admitere. Cu referire la studiile superioare, există un vacuum în ceea ce privește formarea profesională a ofițerilor de investigație și a criminaliștilor.

O altă particularitate a sistemului afacerilor interne ține de faptul că, în mod practic, aproape fiecare instituție subordonată Ministerului Afacerilor Interne dispune de propriul său centru de instruire: în domeniul poliției există Centrul integrat de pregătire pentru aplicarea legii (parte din Academia „Ștefan cel Mare”); în domeniul asigurării ordinii publice există Centrul de instrucție subordonat IGC; în domeniul poliției de frontieră funcționează Centrul de Excelență în Securitatea Frontierei; în domeniul situațiilor excepționale există Centrul republican de instruire (cu statut de direcție). Ținând cont de mobilitatea personalului în cadrul sistemului afacerilor interne, apare întrebarea, dacă acest nivel de specializare a centrelor de instruire este congruent cu cerințele sistemului.

„Toleranța zero” față de fenomenul corupției în rândul personalului, constituie o prioritate pentru Ministerul Afacerilor Interne. Cu toate acestea, datele Barometrului Opiniei Publice[[20]](#footnote-20) (sondaj național realizat bianual în Republica Moldova de circa 20 de ani), din luna iunie a anului 2021, arată tendința negativă a gradului de încredere a respondenților în poliție, atestându-se o diminuare cu aproximativ 10%: de la 41% în octombrie 2020[[21]](#footnote-21) la 30,9%în iunie 2021.

Persistența corupției în sistemul afacerilor interne este confirmată și de studiile și evaluările desfășurate intern, în special de analiza cauzelor penale pornite în privința personalului Ministerului Afacerilor Interne în perioada anilor 2019-2021.

Analiza cazurilor de corupție, începând cu anul 2019,[[22]](#footnote-22) instrumentate atât de Procuratura Anticorupție, cât și de Centrul Național Anticorupție și de Serviciul protecție internă și anticorupție al Ministerului Afacerilor Interne (în continuare – *SPIA*), demonstrează următoarea distribuție a infracțiunilor de corupție în sistemul afacerilor interne.

|  |  |  |  |
| --- | --- | --- | --- |
| **Categoria infracțiunii** | **2019** | **2020** | **2021** |
| Corupere pasivă (art. 324 CP) | 53 | 60 | 80 |
| Abuz de putere (art.  327 CP) | 30 | 12 | 9 |
| Trafic de influență (art. 326 CP ) | 23 | 15 | 13 |

Analiza datelor expuse remarcă o înrăutățire a situației în partea ce ține de comiterea infracțiunilor de corupere pasivă de la 30,63% în anul 2019 la 35,92% în anul 2020 și la un procentaj de 38,83%, înregistrat în anul 2021.

De asemenea, din perspectiva subiecților infracțiunilor și apartenenței lor departamentale s-a atestat că instituția cu cel mai înalt nivel de risc este Inspectoratul Național de Securitate Publică (în continuare – *INSP*) al IGP.

Totodată, numărul în creștere a cazurilor de corupere înregistrate se datorează și implicării active în documentarea unor astfel de cazuri de către autoritățile anticorupție, inclusiv de către subdiviziunea specializată SPIA.

În același timp, s-au diminuat cazurile de trafic de influență (art. 326 CP) și abuz de putere (art. 327 CP), care reprezintă 17,34% (6,93% pentru anul 2020 și 5,2% pentru anul 2021) și, respectiv, 13,29% (8,38% pentru anul 2020 și 6,31% pentru anul 2021). Evaluările interne arată că funcția și postul în care își desfășoară activitatea un funcționar public influențează cel mai mult gradul de vulnerabilitate la corupție.

Analizele efectuate au identificat tendința tot mai accentuată a angajaților INSP de a folosi situația de serviciu în interes personal și material, fiind prejudiciat interesul public și drepturile cetățenilor.

Ca urmare a implementării Planului sectorial de acțiuni anticorupție în domeniul asigurării ordinii publice pentru anii 2018-2020, aprobat prin Hotărârea Guvernului nr. 597/2018, nivelul de realizare și impactul acțiunilor anticorupție au fost estimate drept satisfăcătoare, însă, în pofida eforturilor depuse de către Ministerul Afacerilor Interne în vederea consolidării climatului de integritate instituțională, mai rămân multiple probleme care urmează a fi rezolvate.

Performanța instituțiilor din sistemul afacerilor interne depinde într-o mare măsură de accesul instantaneu la bazele de date în format electronic și de comunicațiile electronice securitizate. De asemenea, la exercitarea atribuțiilor de serviciu angajații subdiviziunilor Ministerului Afacerilor Interne apelează la bazele de date externe, inclusiv la cele gestionate de Procuratura Generală, Centrul Național Anticorupție, Inspectoratul Național de Probațiune, Administrația Națională a Penitenciarelor, Serviciului Vamal și, într-un sens mai larg, – la resursele informaționale de bază (Registrul de stat al populației, Registrul de stat al unităților de drept, Registrul de stat al vehiculelor) și la alte resurse informaționale de stat.

Estimativ, există cel puțin 16 registre, gestionate de actori externi, care sunt accesate de angajații sistemului afacerilor interne. La acestea se adaugă și sistemele informaționale automatizate, gestionate nemijlocit de autoritățile administrative subordonate Ministerului Afacerilor Interne, inclusiv Serviciul Tehnologii Informaționale, în calitate de instituție specializată de suport, care gestionează sistemele informaționale‑cheie atât pentru activitatea Ministerului Afacerilor Interne, cât și pentru alte organe de drept, precum: Sistemul informaţional automatizat „Registrul informaţiei criminalistice şi criminologice”; Sistemul informaţional automatizat ,,Registrul de evidență a contravențiilor, a cauzelor contravenționale și a persoanelor care au săvârșit contravenții”, Sistemului informaţional automatizat ,,Registrul de stat al accidentelor rutiere”; Sistemului informațional automatizat „Registrul de stat al armelor; Sistemului automatizat de supraveghere a circulaţiei rutiere „Controlul traficului” și Sistemului informaţional automatizat ,,Registrul dactiloscopic”. În cadrul IGPF se utilizează sistemul informațional integrat al poliției de frontieră, iar în cadrul BMA – Sistemul informațional automatizat „Migrație și azil”.

Cu toate acestea, pentru exercitarea eficientă a competențelor autorităților și instituțiilor din sistemul afacerilor interne în domeniul TIC, una din priorități constă în integrarea sistemelor informaționale deținute cu platforma de interoperabilitate (MConnect) care va asigura efectuarea unui schimb operativ de date cu alte resurse informaționale de stat, dar și condiții tehnice necesare realizării schimbului de date (conform cerințelor Legii nr. 142/2018 cu privire la schimbul de date și interoperabilitate și Hotărârii Guvernului nr. 211/2019 privind platforma de interoperabilitate (MConnect)).

O vulnerabilitate sistemică ține de faptul că în majoritatea absolută a cazurilor (circa 90%) soluțiile tehnice sunt elaborate de proiectanți externi, care, contractual, se obligă să asigure menținerea și deservirea sistemelor informaționale automatizate implementate. Preferabil ar fi ca soluțiile respective să fie livrate către instituțiile din sistemul afacerilor interne împreună cu cheile de acces, astfel încât Ministerul Afacerilor Interne să poată asigura cu forțe proprii menținerea și dezvoltarea sistemelor informaționale automatizate. Estimativ, contractarea directă a unei echipe de specialiști în domeniul TIC ar permite economisirea a 2/3 din bugetul Ministerului Afacerilor Interne destinat serviciilor de mentenanță, precum și o protecție mai bună a datelor.

Referitor la segmentul prestării serviciilor publice și gestionării sistemelor informaționale, în prezent Nomenclatorul integrat al serviciilor publice administrative[[23]](#footnote-23) cuprinde 688 de servicii, dintre care 62 (9% din numărul total de servicii) sunt prestate de instituțiile din subordinea Ministerului Afacerilor Interne. Dintre acestea, până la finele anului 2021, doar 13 servicii erau digitalizate.

Concomitent, ghișeul unic al actelor permisive emise de instituțiile publice din Republica Moldova cuprinde 130 de licențe, certificate și autorizații, dintre care 9 se eliberează de Ministerul Afacerilor Interne (serviciile de pază și securitate, autovehicule speciale și regimul de utilizare a armelor).

Drept concluzie la domeniul respectiv se menționează că implementarea pe termen lung a sistemului de servicii TIC propus va aduce beneficii atât întreg domeniului afacerilor interne, cât și cetățenilor țării, persoanelor străine aflate pe teritoriul Republicii Moldova, mediului de afaceri etc.

În acest context, viitorul sistem de servicii TIC va maximiza utilizarea datelor și serviciilor guvernamentale prestate în beneficiul cetățenilor, va oferi oportunități și posibilități de digitalizare la nivel național, prin adoptarea unei arhitecturi instituționale adaptate la standardele informaticii și securității cibernetice.

**III. VIZIUNEA**

Viziunea de dezvoltare strategică a sistemului afacerilor interne până în anul 2030 este aliniată la Agenda pentru dezvoltare durabilă 2030 și prevede asigurarea unui sistem de drept democratic și funcțional, bazat pe drepturile universale ale omului, demnitatea umană, aplicarea legii, protejarea interesului legitim al cetățeanului și prestarea serviciilor de calitate. Aceste deziderate vor asigura reducerea violenței în familie și în societate, a vulnerabilităților în fața amenințărilor și a riscurilor de toate tipurile, vor spori securitatea funcționării infrastructurilor și sistemelor critice, astfel încât cetățenii, indiferent de vârstă, gen, etnie sau religie, să se simtă protejați și în siguranță și să-și poată realiza pe deplin potențialul uman.

Pentru a-și atinge obiectivele propuse până în anul 2030, Ministerul Afacerilor Interne se va concentra pe prestarea unor servicii de calitate cetățenilor, devenind un furnizor de securitate regională, prin introducerea în activitatea cotidiană a conceptului de securitate europeană, care va reduce oportunitățile de evoluare a coridoarelor de import-export a criminalității, accentul fiind pus și pe dezvoltarea relațiilor de cooperare internațională în acest sens.

De asemenea, în perioada respectivă, elementul de bază pentru Ministerul Afacerilor Interne îl va constitui transformarea individuală (a angajatului), care se va axa pe indicatorul-cheie de performanță (KPI), pentru a măsura integritatea, etica și conduita profesională ale angajaților, precum și pe reproiectarea pregătirii profesionale și a specializării personalului pe tot parcursul activității, pe asigurarea condițiilor de muncă decente pentru toți, crearea unor pachete motivaționale variate și o protecție socială echitabilă, care să contribuie la creșterea performanței angajaților, dezvoltarea unor grupuri-țintă, al căror scop îl va constitui managementul transversal bazat pe analize inteligente prin crearea unui mediu de securitate sigur, accesibil și durabil.

**IV. OBIECTIVE GENERALE ȘI DIRECȚII PRIORITARE**

Pentru atingerea scopului SDDAI2022-2030– sporirea gradului de siguranță a tuturor persoanelor aflate pe teritoriul Republicii Moldova, indiferent de vârstă, gen, etnie sau religie, politica de dezvoltare a afacerilor interne se va axa pe următoarele subdomenii de activitate:

* ordine și securitate publică;
* prevenire și combatere a criminalității;
* management al frontierei;
* migrație și azil;
* protecție civilă și situații excepționale;
* formare profesională, integritate și digitalizare.

În acest context, până în anul 2030, vor fi realizate următoarele obiective generale:

**1. În domeniul ordinii și securității publice**

**Obiectivul general nr. 1.1.** Sporirea siguranței populației la domiciliu, în comunitate și în spațiile publice

Realizarea acestui obiectiv va contribui la atingerea unor rezultate tangibile, orientate asupra societății, prin sporirea percepției de siguranță generală în țară și creșterea nivelului de încredere a societății în Poliție. Totodată, realizarea obiectivului va contribui esențial la diminuarea numărului persoanelor din grupurile vulnerabile care nu se simt în siguranță în locurile publice.

În esență, în prima etapă de implementare a SDDAI 2022-2030 va fi asigurată creșterea numărului de echipe de patrulare și reacționare operativă, în vederea garantării unui răspuns prompt tuturor apelurilor de urgență. Un alt pas va fi integrarea și dezvoltarea surselor de date care vor servi drept suport la luarea deciziilor, în baza unor produse analitice, confirmate de evoluțiile ce au loc la nivel teritorial.

Totodată, va continua implementarea, dar se va asigura și extinderea conceptului de activitate polițienească comunitară, în scopul diminuării ratei infracțiunilor ce atentează la viața și sănătatea persoanei, inclusiv al celor comise în sfera relațiilor de familie.

**Obiectivul general nr. 1.2.** Alinierea serviciilor de ordine și securitate publică la abordarea bazată pe drepturile omului

Asigurarea respectării drepturilor omului și a libertăților fundamentale reprezintă o prioritate-cheie pentru autoritățile din cadrul sistemului afacerilor interne. În acest context, obiectivul va proiecta soluții și rezultate direcționate spre reducerea cazurilor de tortură, tratamente inumane și degradante, exces de putere sau depășirea atribuțiilor de serviciu, vătămare intenționată a integrității corporale sau a sănătății, constrângerea de a face declarații și privațiunea ilegală de libertate.

Totodată, va fi evaluat și ajustat cadrul normativ, precum și procesele pentru conformarea condițiilor, procedurilor și practicilor din sistemul Ministerului Afacerilor Interne, la standardele internaționale privind aplicarea măsurilor privative și nonprivative de libertate. Vor fi create condiții și va fi asigurată garantarea respectării drepturilor persoanelor în cadrul procedurilor desfășurate de Poliție.

**Obiectivul general nr. 1.3.** Creșterea siguranței în trafic pe drumurile publice

Traficul rutier în Republica Moldova prezintă riscuri mari pentru viața și sănătatea populației, iar accidentele rutiere sunt principala cauză a deceselor și traumatismelor în rândul persoanelor angajate în trafic. În acest sens, realizarea acestui obiectiv va contribui la diminuarea numărului persoanelor decedate în urma accidentelor de circulație rutieră, inclusiv diminuarea constantă a numărului accidentelor rutiere.

Pentru realizarea obiectivului, va fi ajustat cadrul normativ privind simplificarea mecanismelor de constatare a contravențiilor din domeniul circulației rutiere, precum și dezvoltarea procedurilor de fixare digitalizată a accidentului rutier, cu lărgirea spectrului de date colectate de la fața locului și înregistrarea acestora în sistemul informațional și dezvoltarea soluțiilor IT pentru domeniul circulației rutiere.

De asemenea, procedurile standard de operare vor fi revizuite și ajustate la noile necesități și tendințe, iar principiile de patrulare rutieră pe traseele naționale vor fi ajustate în baza analizei datelor și riscurilor identificate în traficul rutier. Accent se va pune și pe asigurarea unei educații timpurii privind siguranța rutieră, bazată pe o analiză a riscurilor, a grupurilor-țintă și a categoriilor de vârstă vulnerabilă.

**2. În domeniul prevenirii și combaterii criminalității**

**Obiectivul general nr. 2.1.** Crearea și facilitarea accesului la instrumente și mecanisme adecvate în combaterea și prevenirea criminalității informatice

Tehnologia informațională a evoluat extrem de mult în ultimul deceniu, implicit au evoluat și metodele de comitere a diferitor infracțiuni utilizând tehnologiile informaționale. Respectiv, realizarea obiectivului în cauză va permite perfecționarea cadrului normativ, fortificarea capacităților și instituirea unor mecanisme și instrumente care vor servi drept pârghii pentru combaterea și prevenirea criminalității informatice și diminuarea numărului infracțiunilor comise în mediul online.

Totodată, cadrul normativ va fi ajustat pentru implementarea standardelor prevăzute de Convenția Consiliului Europei pentru protecția copiilor împotriva exploatării sexuale și a abuzurilor sexuale, încheiată la Lanzarote, la 25 octombrie 2007, de Convenția Consiliului Europei privind criminalitatea informatică, adoptată la Budapesta, la 23 noiembrie 2001, inclusiv de cel de-al doilea Protocol adițional la Convenția privind criminalitatea cibernetică, adoptată la Budapesta, la 2 februarie 2001.

**Obiectivul general nr. 2.2.** Eficientizarea mecanismului național de prevenire, combatere a producerii și comercializării drogurilor, etnobotanicelor și analogilor acestora

Obiectivul presupune implementarea unui mecanism național de prevenire și combatere a fenomenelor asociate drogurilor, ca soluție în lupta cu producerea și comercializarea drogurilor pe teritoriul țării.

Pentru realizarea obiectivului, în prima fază, vor fi efectuate activități orientate spre îmbunătățirea cadrului normativ aferent, inclusiv conectarea Republicii Moldova la Sistemul european de avertizare timpurie (EWS), pentru colectarea și schimbul de informații privind apariția substanțelor psihic-active noi. Conectarea la EWS va contribui la sporirea numărului de identificare a noilor substanțe stupefiante, psihotrope și analogilor acestora.

**Obiectivul general nr. 2.3.** Revizuirea mecanismului cu privire la accesul la arme din perspectiva restricționării și stabilirea unor proceduri riguroase de monitorizare, marcare și control asupra armelor din circuitul civil

Traficul ilicit de arme și muniții necesită un răspuns prompt din partea autorităților prin armonizarea cadrului juridic, modernizarea structurii administrative și facilitarea consolidării capacităților, inclusiv eficientizarea activităților de asigurare a respectării legii, prin facilitarea cooperării operaționale, a schimbului de informații și a cooperării în domeniul analizei balistice.

În acest scop, va fi creat un sistem unic centralizat de monitorizare a armelor din circuitul civil, care va contribui la creșterea reacției de răspuns la tendințele infracționale din domeniul armelor și munițiilor. De asemenea, vor fi aduse îmbunătățiri și cadrului normativ aferent.

Concomitent, va fi asigurat accesul la resursele informaționale ale sistemelor „iARMS” (Illicit Arms Records and tracing Management Sistem) al OIPC (Organizația Internațională a Poliției Criminale) Interpol și Sistemul Informatic Schengen. Vor fi dezvoltate și extinse funcționalitățile Sistemului informațional automatizat „Registrul de stat al armelor” și intensificate activitățile de sensibilizare a societății privind predarea benevolă a armelor deținute ilegal.

Realizarea obiectivului va contribui esențial la sporirea controlului asupra armelor și munițiilor cu destinație civilă.

**Obiectivul general nr. 2.4.** Sporirea capacităților de identificare și neutralizare a grupurilor și organizațiilor criminale cu grad sporit de risc

Criminalitatea organizată a devenit o realitate de neignorat, cu o evoluție semnificativă în ultimii ani și o proiecție de dezvoltare îngrijorătoare în cel mai înalt grad pentru instituțiile de aplicare a legii. În acest context, implementarea obiectivului va asigura dezvoltarea abilităților angajaților care activează în instituțiile de resort responsabile de combaterea crimei organizate, implementarea cadrului funcțional de protejare și recuperare a victimelor grupărilor criminale, dezvoltarea cooperării internaționale privind prevenirea și combaterea criminalității organizate etc. În esență, activitățile planificate vor contribui la sporirea capacităților de anihilare a grupurilor și a organizațiilor criminale.

**Obiectivul general nr. 2.5.** Reducerea vulnerabilităților naționale privind traficul de ființe umane și de copii

Cele mai specifice probleme identificate de autorități în exercițiul prevenirii și combaterii traficului de ființe umane sunt capacitatea redusă de identificare a formelor de recrutare/exploatare online, lipsa serviciilor și asistenței specializate destinate victimelor pe termen lung, nivelul slab de cooperare dintre diferiți actori implicați în prevenirea și combaterea traficului de ființe umane (TFU), precum și sistemul național de referire a victimelor către serviciile specializate care este slab dezvoltat.

Pentru realizarea obiectivului vor fi ajustate procedurile de investigare, colectare și evaluare a informațiilor, accentul fiind pus pe culegerea datelor dezagregate și pe utilizarea acestora în procesul de analiză a fenomenului. Vor fi evaluate și capacitățile profesionale ale organelor de urmărire penală referitor la aplicarea instrucțiunilor de completare a chestionarelor privind traficul de ființe umane/copii. Totodată, vor fi extinse capacitățile bazei de date în scopul asigurării prelucrării datelor dezagregate pentru susținerea proceselor de elaborare a profilului traficantului/victimei și aplicarea acestora în prevenirea cazurilor de trafic de ființe umane/copii.

Prin realizarea obiectivului vor fi eliminate lacunele existente și va fi diminuat numărul victimelor traficului de ființe umane.

**Obiectivul general nr. 2.6.** Îmbunătățirea capacităților de prevenire și combatere a infracțiunilor ce atentează la viața și proprietatea persoanei

Infracțiunile care atentează la viața, sănătatea și proprietatea persoanei rămân în topul infracțiunilor comise an de an. În acest context, vor fi realizate activități care vor aborda multidisciplinar fenomenul infracționalității comise sub influența alcoolului, vor fi dezvoltate instrumente inteligente de raportare a infracțiunilor și de căutare a infractorilor, precum și a persoanelor dispărute fără urmă. Realizarea obiectivului va contribui la diminuarea numărului victimelor omorului intenționat și al victimelor violenței sexuale.

**3. În domeniul managementului frontierei**

**Obiectivul general nr. 3.1.** Vulnerabilitate redusă a frontierei de stat bazată pe o cunoaștere deplină a situației

Identificarea timpurie a riscurilor și a vulnerabilităților va permite concentrarea atenției asupra domeniilor critice și respectiv utilizarea eficientă a resurselor în beneficiul statului și al comunității. Rezultatul scontat al acestui obiectiv general ține de consolidarea capacităților de detectare, recunoaștere, urmărire și combatere a activităților transfrontaliere ilegale, conducând astfel la scăderea vulnerabilității la crize, prin asigurarea evaluării riscurilor în mod cuprinzător și prin schimbul adecvat de informații. Pe termen mediu, asigurarea coerenței între componentele sistemului de coordonare a securității frontaliere va permite folosirea coordonată și eficientă a resurselor.

**Obiectivul general nr. 3.2.** Frontieră de stat sigură, securizată și funcțională

Rezultatul scontat al implementării acestui obiectiv general ține de reducerea semnificativă a contrabandei, a migrației ilegale și a altor fenomene ilicite la frontiera de stat. Totodată, va contribui la reducerea timpului de așteptare în punctele de trecere a frontierei de stat, precum și la închiderea breșei de securitate. Indirect, măsura respectivă va avea și un impact pozitiv asupra economiei naționale și, implicit, asupra bugetului de stat. În ultimă instanță, siguranța persoanei va crește ca urmare a implementării acestui obiectiv.

**Obiectivul general nr. 3.3.** Capabilități susținute pentru realizarea eficientă a managementului integrat al frontierei de stat

Personalul suficient, motivat și instruit multidisciplinar, competent să ofere servicii calitative în procesul efectuării controlului frontierei, într-o manieră operativă și calitativă, va fi capabil să identifice elementele criminogene la frontiera de stat. Totodată, asigurarea cu resursele necesare, utilizarea și dezvoltarea tehnologiilor moderne de control al frontierei de stat, precum și susținerea capabilităților operaționale, vor contribui la gestionarea provocărilor asupra securității frontierei de stat. Rezultatul scontat al acestui obiectiv general ține de eficientizarea lucrului autorităților din sistemul managementului integrat al frontierei de stat.

**4. În domeniul migrației și azilului**

**Obiectivul general nr. 4.1.** Reglementarea fluxului migrațional în beneficiul țării și al migrantului

Implementarea obiectivului va aduce valoare adăugată și beneficii atât țării, cât și migrantului. Din perspectiva țării se urmărește de a avea un flux migrațional reglementat și controlat, atât sub aspect instituțional, cât și sub aspect operațional. Sub aspect instituțional, se urmărește consolidarea capacității autorității competente pentru străini, precum și a instrumentelor necesare pentru buna funcționalitate. Sub aspect operațional, vor fi consolidate/implementate normele de reglementare a proceselor migraționale și de îmbunătățire a infrastructurii, în scopul prestării serviciilor calitative străinilor, prin prisma respectării drepturilor omului. Totodată, se urmărește supravegherea șederii legale a străinilor, prin consolidarea mecanismului de prevenire și combatere a șederii ilegale, precum și a îndepărtării acestora în scopul asigurării ordinii și securității statutului.

**Obiectivul general nr. 4.2.** Consolidarea și ajustarea la standardele UE și la cele internaționale a sistemului de azil și apatridie

Implementarea acestui obiectiv va ralia sistemul de azil și apatridie la standardele regionale și internaționale prin uniformizarea procedurilor, crearea unor condiții de recepție adecvate/decente de funcționare a Centrului de cazare al BMA, deziderat care, în contextul conflictului regional, este extrem de solicitat. Totodată, se va consolida sistemul de apatridie prin reducerea acestui fenomen, se va modifica cadrul normativ, fiind asigurat dreptul la naturalizare.

**Obiectivul general nr. 4.3.** Implementarea și consolidarea mecanismului de integrare a străinilor

Obiectivul în cauză va duce la optimizarea mecanismului de integrare a străinilor, inclusiv sensibili la gen, prin includerea domeniului integrării străinilor în documentele de politici sectoriale, pentru asigurarea abordării holistice, la nivel național, a procesului de integrare, asigurare a funcționalității centrelor de integrare (nord, sud, centru) cu resurse umane și logistică. La fel, se țintește asigurarea accesului la serviciile de bază pentru migranți prin dezvoltarea serviciului de mediator cultural, prin asigurarea unei interacțiuni dintre străini și autoritățile statului, precum și includerea străinilor în politicile statului, și anume: integrarea pe piața muncii, reîntregirea familiei, educația, nondiscriminarea și sănătatea, inclusiv prin promovarea parteneriatelor.

**Obiectivul general nr. 4.4.** Întărirea capacității de răspuns a statului la afluxul sporit de persoane la frontiera de stat

Acest obiectiv s-a conturat ca rezultat al situației regionale create. Ca urmare a implementării acestuia, vor fi consolidate capacitățile statului privind gestionarea corectă a fluxului migrațional la frontiera de stat, astfel încât să fie asigurate respectarea tuturor drepturilor migranților aflați în situații de vulnerabilitate, accesul la servicii calitative de primă necesitate și imediate, precum și capacitatea de răspuns a autorităților statului antrenate în acest proces.

**5. În domeniul protecției civile și situațiilor excepționale**

**Obiectivul general nr. 5.1.** Consolidarea rolului de autoritate în domeniul situațiilor de urgență și excepționale

Obiectivul respectiv va permite revizuirea și îmbunătățirea cadrului normativ de reglementare a activității în domeniile prevenirii, pregătirii și răspunsului în situații de urgență și excepționale. Rezultatul scontat al obiectivului ține de înlăturarea lacunelor de ordin normativ, conducând la îmbunătățirea și la eficientizarea gestionării situațiilor de urgență și a celor excepționale. Totodată, va consolida cadrul de cooperare atât la nivel local, cât și internațional, va defini competențele și rolurile autorităților implicate în gestionarea situațiilor de urgență și excepționale, vor fi diversificate competențele și activitățile acestora, în scopul asigurării managementului durabil de gestionare a situațiilor de urgență și excepționale.

**Obiectivul general nr. 5.2.** Eficientizarea măsurilor de prevenire a situațiilor de urgență și a celor excepționale

Acest obiectiv va avea drept rezultat îmbunătățirea gradului de conștientizare a populației privind riscurile de dezastre și creșterea rezilienței comunităților. Totodată, va duce la reducerea numărului de victime și a pagubelor materiale, la diminuarea presiunii asupra bugetului de stat, la evitarea pierderilor exorbitante economice și de mediu, precum și la creșterea calității vieții cetățeanului.

**Obiectivul general nr. 5.3.** Modernizarea sistemului național de pregătire pentru situații de urgență și excepționale

Realizarea obiectivului va permite orientarea investițiilor statului, precum și a partenerilor de dezvoltare spre edificarea unui sistem de pregătire care să integreze comunitățile, cetățenii și factorii de răspundere de toate nivelurile, în efortul de apărare a vieții, a proprietății și a mediului împotriva incendiilor și a altor situații de urgență și excepționale.

Construirea și operaționalizarea Centrului de pregătire pentru formarea inițială și continuă a angajaților IGSU, precum și instruirea populației pentru protecția civilă, va permite ca acesta să facă față provocărilor contemporane venite din mediul extern, cum ar fi creșterea exponențială a numărului și a tipurilor de intervenții, crizele sanitare, regionale etc. În același timp, un sistem/program de formare a specialiștilor operaționalizat/ajustat la normele și la standardele moderne, va permite creșterea calității proceselor instituționale și o gestionare adecvată a intervențiilor în caz de situații de urgență și excepționale, în vederea limitării pagubelor cauzate de situațiile de urgență, dar și salvarea vieților omenești.

La fel, pregătirea populației și a forțelor de intervenție va fi desfășurată în funcție de riscurile la care Republica Moldova este expusă și va determina autoritățile locale să planifice investiții în pregătirea ariilor de responsabilitate, în vederea limitării pagubelor cauzate de situațiile de urgență.

De asemenea, va contribui la creșterea gradului de pregătire a populației, a reprezentanților autorităților administrației publice, a sectorului privat, asociativ și voluntar în vederea gestionării eficiente a situațiilor de urgență și excepționale, fapt ce va duce la minimizarea efectelor situațiilor de urgență și excepționale și a pagubelor cauzate de acestea, precum și la consolidarea rezilienței populației și a sectorului public și privat în fața situațiilor de acest gen.

**Obiectivul general nr. 5.4.** Sporirea capacității operaționale și de răspuns în situații de urgență și excepționale

Obiectivul în cauză va permite asigurarea unui răspuns prompt la apelurile de urgență ale cetățenilor, precum și dezvoltarea și modernizarea infrastructurii și redimensionarea capacităților IGSU la capitolul intervenție. De asemenea, procurarea autospecialelor noi de intervenții (autocisterne, autoscări etc.) va conduce la reducerea timpului de răspuns în caz de situații de urgență, asigurarea unui grad adecvat de securitate și protecție a populației în caz de situații de urgență și excepționale, diminuarea pierderilor în rândul populației și a pagubelor materiale. În final, va crește calitatea serviciilor acordate cetățenilor și numărul de vieți salvate, pagube materiale – diminuate, iar nivelul de încredere al populației în serviciile de urgență – mai ridicat. În același timp, Republica Moldova se va alinia la standardele minime necesare pentru participare la misiuni internaționale de ajutorare.

**6. În domeniul formării profesionale, integrității și digitalizării**

**Obiectivul general nr. 6.1.** Modernizarea sistemului de formare profesională și cercetare în domeniul afacerilor interne

Personalul bine pregătit constituie una dintre premisele importante pentru activitatea organelor de aplicare a legii datorită căruia sunt reduse cazurile de încălcare a drepturilor omului, nivelul de criminalitate este menținut la un nivel scăzut, iar cetățenii obțin încrederea și sentimentul de securitate în societate și în stat. Prin acest obiectiv se va schimba paradigma proceselor de formare profesională a angajaților din sistemul afacerilor interne, prin sporirea calității instruirii inițiale și pregătirii profesionale axate pe practicile europene avansate și orientate spre dezvoltarea competențelor și aptitudinilor derivate din standardele ocupaționale ale angajatorului. Îndeplinirea obiectivului va asigura formarea profesională conform necesarului de instruire a angajatorului pe toate domeniile de activitate ale sistemului afacerilor interne.

**Obiectivul general nr. 6.2.** Asigurarea caracterului unitar, transparent, durabil și echitabil al managementului resurselor umane din sistemul afacerilor interne

Îndeplinirea obiectivului este orientată spre asigurarea respectării garanțiilor și drepturilor prevăzute în Legea nr. 288/2016 privind funcționarul public cu statut special din cadrul Ministerului Afacerilor Interne, și anume: diminuarea considerabilă a ratei fluctuației voluntare în sistem, creșterea calității profesionale a personalului, eliminarea condițiilor demotivante pentru activitate, eficientizarea procedurilor de personal și sporirea atractivității pentru angajare.

**Obiectivul general nr. 6.3.** Diminuarea zonelor și a numărului de persoane vulnerabile la corupție

Prevenirea și combaterea corupției în rândul personalului afacerilor interne, reprezintă o prioritate-cheie. Realizarea obiectivului va permite constituirea și funcționarea unui sistem unitar și coerent, de asigurare a integrității instituționale și profesionale în cadrul Ministerului Afacerilor Interne. Totodată, realizarea obiectivului va contribui la îmbunătățirea imaginii sistemului afacerilor interne în rândul societății prin prisma prestării serviciilor, în mod onest, bazate pe principiul ,,zero corupție”.

**Obiectivul general nr. 6.4.** Consolidarea climatului de integritate și ordonarea unitară a competențelor de prevenire și de combatere a corupției în cadrul sistemului afacerilor interne

Un rol important la asigurarea climatului de integritate îl au conducătorii de toate nivelurile, însă aceștia promovează, uneori, un management defectuos, fiind limitați în organizarea și dirijarea activității efectivului subordonat. Astfel, investiția în resurse umane calificate, motivate, dedicate și instruite corespunzător în paralel cu modernizarea instituției, prin dezvoltarea noilor instrumente inteligente, va crea confortul de siguranță și securitate a cetățenilor.

**Obiectivul general nr. 6.5.** Automatizarea proceselor informaționale, de lucru și de prestare a serviciilor digitalizate în vederea sporirii încrederii și siguranței cetățenilor

Realizarea obiectivului presupune crearea, implementarea și asigurarea accesului la instrumentele digitale și la resursele informaționale 24/7, necesare automatizării sau suportului activităților, conform competențelor instituțiilor din domeniul afacerilor interne.

Totodată, obiectivul va asigura realizarea unor comunicații fiabile pentru autoritățile de drept și serviciile speciale de urgență în vederea reducerii timpului de reacționare la incidente, optimizării proceselor, eliminării riscurilor și eficientizării reacționărilor prompte în situații de urgență și calamități naturale.

Concomitent, va diversifica căile de acces la serviciile publice și administrative prestate de autoritățile și instituțiile din domeniul afacerilor interne în conformitate cu prevederile Legii nr. 234/2021 cu privire la serviciile publice și ale actelor normative conexe, prin asigurarea posibilității solicitării și, după caz, achitării acestora la distanță și online, precum și cooperarea eficientă cu societatea civilă, pentru maximizarea disponibilității serviciilor publice și administrative prestate.

**Obiectivul general nr. 6.6.** Consolidarea sistemelor de management al serviciilor TIC și securității informaționale

Tehnologiile informaționale și informația sunt instrumentele principale pentru realizarea obiectivelor și atingerea țintelor dezvoltării durabile ale autorităților și instituțiilor din domeniul afacerilor interne. Respectiv, fortificarea capacităților în baza instrumentelor digitale va contribui la satisfacerea cerințelor consumatorilor și la îmbunătățirea continuă a proceselor și a modului de prestare a serviciilor publice online.

Concomitent, realizarea obiectivului presupune eliminarea riscurilor de securitate cibernetică privind atacurile informaționale asupra resurselor instituționale și datelor confidențiale pentru neadmiterea deteriorării, modificării sau chiar ștergerii neautorizate și protejarea resurselor informaționale departamentale și de stat. Adițional, obiectivul presupune sporirea rezilienței la incidentele de securitate și respectarea măsurilor/politicilor de securitate cibernetică.

**V. IMPACTUL**

Impactul pe termen lung urmărește mai multe beneficii în folosul cetățeanului, și anume: să genereze mai multă siguranță pentru oameni în toate mediile și situațiile în care aceștia își desfășoară activitățile – acasă, pe stradă, în locurile publice, în traficul rutier sau online, în orice timp de zi sau noapte. Pentru ca impactul să se producă, au fost proiectate intervenții pe șase subdomenii de activitate, care vor avea ca efect modernizarea și capacitarea serviciilor în domeniul afacerilor interne, cu accent pe creșterea calității serviciilor prestate și apropierea de societate.

Alinierea tuturor proceselor și procedurilor la cele mai bune practici internaționale, cu respectarea abordării bazate pe drepturile omului, va reduce la minimum eventualitatea încălcării drepturilor și libertăților fundamentale ale omului și posibilitatea unor situații în care viața și sănătatea persoanei să aibă de suferit în urma intervențiilor forțelor de ordine. Profesionalismul sporit al angajaților din domeniul afacerilor interne va genera un nivel înalt de mulțumire și satisfacție în rândul societății și, respectiv, vor fi reduse cazurile de abuz în serviciu.

Va fi redus timpul de reacționare la apelurile de urgență, care va spori sentimentul de securitate publică, inclusiv în zonele rurale mai îndepărtate de centrele raionale.

De asemenea, pornind de la abordarea complexă a segmentului de prevenire și combatere a criminalității, SDDAI 2022-2030 va avea impact direct asupra mediului economic și social, accentul fiind pus, în special, pe combaterea criminalității organizate și a celei informatice, a traficului ilicit de droguri și de ființe umane, precum și a celui de arme și muniții.

Beneficiarii finali, ca urmare a implementării SDDAI 2022-2023, vor fi locuitorii Republicii Moldova care vor locui într-o societate modernă, unde fenomenul criminalității nu va constitui o amenințare a vieții și a bunăstării lor.

Este evident că pentru atingerea impactului sunt necesare schimbări de ordin normativ, funcțional și operațional, la diferite nivele ale administrației de stat. Or, o performanță sporită a activității autorităților de resort în prevenirea și combaterea criminalității este unul dintre instrumentele care poate garanta atingerea impactului așteptat.

Schimbările climatice contribuie direct la creșterea periodicității și intensității fenomenelor extreme, cum ar fi valurile de căldură și temperaturile extreme, care pot cauza incendii extinse sau precipitații abundente însoțite de inundații la scară largă, acestea având un impact direct asupra economiei, activităților sociale și de mediu. Fenomenele de vreme extremă reduc și creșterea economică a unei zone sau a statului, distrug suprafețele agricole, înrăutățesc condițiile de trai ale populației, favorizează apariția bolilor, inclusiv a celor transmise prin apă și prin alimente.

Respectiv, impactul SDDA 2022-2030 în subdomeniul situațiilor de urgență și excepționale va spori capacitatea rezilienței țării la situațiile de urgență și excepționale, adaptată la provocările și la riscurile existente, precum și la necesitățile reale ale societății, prin consolidarea capacităților de coordonare, reacționare, conștientizare, informare și transferul tehnologic inovator.

SDDA 2022-2030, de asemenea, va asigura un management efectiv, eficient și coordonat al frontierei de stat, pentru a avea o frontieră deschisă, bine controlată și securizată, ceea ce va avea ca impact extinderea centurii de siguranță a Uniunii Europene.

Intervențiile planificate pe subdomeniul de activitate a managementului frontierei vor avea impact direct asupra mediului social și economic. Activitățile de prevenire și combatere a criminalității transfrontaliere, migrației ilegale, contracararea traficului ilicit de mărfuri și bunuri vor spori gradul de securitate publică și vor asigura trecerea fluxurilor și mijloacelor bănești în zona legală de activitate.

În final, frontiera de stat a Republicii Moldova va deveni locul unde sunt aplicate armonios și integrat resursele umane dedicate, mijloacele eficiente de control al frontierei, inclusiv tehnologiile de ultimă generație, precum și tehnicile și procedeele europene de supraveghere a sectorului verde a frontierei și control în punctele de trecere a frontierei de stat.

În subdomeniul de activitate migrație și azil, impactul va reflecta diminuarea presiunii asupra serviciilor publice dat fiind faptul că o migrație sigură și reglementată aduce beneficii atât țării, cât și migrantului.

În acest sens, vor fi implementate proceduri clare și optime de prestare a serviciilor pentru străini în format on-line în vederea creșterii gradului de satisfacție a beneficiarului solicitant față de serviciile acordate. La fel, pentru creșterea gradului de siguranță a populației vor spori capacitățile de răspuns la nivel național în cazul unui aflux masiv de persoane.

Un impact pozitiv ca urmare a implementării SDDAI 2022-2030 va avea și crearea unui corp de angajați profesioniști și integri, bazat pe principiul responsabilității manageriale și pe delegarea eficientă a atribuțiilor, precum și pe recrutarea, formarea, evaluarea și remunerarea angajaților, efectuate în condiții echitabile și transparente.

Combinate, aceste elemente vor constitui un instrument-cheie de dezvoltare a domeniului afacerilor interne.

**VI. INDICATORI DE MONITORIZARE ȘI EVALUARE**

Progresul general privind realizarea obiectivelor SDDAI 2022‑2030 va fi evaluat anual în baza indicatorilor de impact și de rezultat.

Indicatorii de monitorizare și evaluare, în limita activităților planificate, asigură transpunerea și contribuie la implementarea țintelor aferente obiectivelor de dezvoltare durabilă din Agenda pentru dezvoltare durabilă 2030 (atribuite Ministerului Afacerilor Interne).

La calcularea țintelor intermediare și finale, în procesul de colectare a informațiilor, vor contribui cu statistici oficiale atât autoritatea implementatoare, cât și furnizorii de date/partenerii (incluși în coloana „Sursa informațiilor”).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Obiectivul general** | **Indicatorii de impact** | **Sursa informațiilor** | **Valoarea de referință anul 2022** | **Ținta ce urmează a fi atinsă în anul 2025** | **Ținta ce urmează a fi atinsă în anul 2030** | **Obiectivul specific** | **Indicatorii de rezultat al politicii publice** | **Valoarea de referință anul 2022** | **Ținta ce urmează a fi atinsă în anul 2025** |
| 1. **Ordine și securitate publică** | | | | | | | | | |
| **Obiectivul general nr. 1.1.** Sporirea siguranței populației la domiciliu, în comunitate și în spațiile publice  (*Ținta națională ODD nr.16.1.; ODD 16)* | Sporirea cu 20 p.p. a percepției de siguranță generală în țară conform sondajelor sociologice  *(Indicator de monitorizare ODD 16.1.4)* | Ministerul Afacerilor Interne  Barometrul  Opiniei  Publice | 30% | 40% | 50% | **Obiectivul specific nr. 1.1.1.**  Asigurarea unui răspuns profesionist, eficient și rapid la provocările specifice până în anul 2024 | Creșterea cu 49 p.p. a numărului de echipe patrulare și reacționare operativă până în anul 2023 | 51% | 100% |
| Creșterea cu 25 p.p. a nivelului de încredere a populației în Poliție comparativ cu sondajul din iunie 2021 | Ministerul Afacerilor Interne  Barometrul  Opiniei  Publice | **31%** | **45%** | **56%** | **Obiectivul specific nr. 1.1.2.**  Integrarea și dezvoltarea surselor de date pentru a crea informații cu valoare adăugată în luarea deciziilor până în anul 2025 | Creșterea cu 50 p.p. a ponderii deciziilor adoptate în baza produselor analitice la nivel teritorial și confirmate de evoluțiile ulterioare | 50% | 100% |
| Diminuarea cu 5 p.p. a ponderii persoanelor din grupuri vulnerabile care nu se simt în siguranță în locuri publice  *(în funcție de disponibilitatea sondajelor)* | Ministerul Afacerilor Interne  Barometrul  Opiniei  Publice | 13,6  (persoane cu dizabilități) | 11,6 | 8,6 | **Obiectivul specific nr. 1.1.3.**  Extinderea conceptului de activitate polițienească comunitară în 80% din sectoarele de poliție până în anul 2025 | Diminuarea cu 10 p.p. a ratei infracțiunilor ce atentează la viața și sănătatea persoanei și a celor comise în sfera relațiilor familiale la 100 mii populație | 76,5  (2021) | 66,5 |
| 11,9  (persoane de etnie romă) | 9,9 | 6,9 | **Obiectivul specific nr. 1.1.4.**  Îmbunătățirea capacității de reacționare rapidă a serviciilor de ordine și securitate publică către anul 2024 | Timpul mediu de intervenție la apelurile 112 diminuat cu 13 minute până la finele anului 2024 | 28 min. | 15 min. |
| 8,7  (femei) | 6,7 | 3,7 | **Obiectivul specific nr. 1.1.5.**  Modernizarea infrastructurii și dotărilor serviciilor de ordine și securitate publică în zona de securitate până în anul 2025 | Dotarea cu echipament modern a 91% de posturi vamale interne de control | 9% | 100% |
| Infrastructura modernizată și dotarea asigurată până la 94% a sediilor inspectoratelor și sectoarelor de poliție | 6% | 100% |
| **Obiectivul general nr. 1.2.** Alinierea serviciilor de ordine și securitate publică la abordarea bazată pe drepturile omului  (*Ținta națională ODD nr.5.1; ODD 5)* | Diminuarea cu 100% a cazurilor de tortură, tratamente inumane și degradante (art.1661 CP), exces de putere sau depășirea atribuțiilor de serviciu (art. 328 CP), vătămare intenționată a integrității corporale sau a sănătății (art. 151, 152 CP), constrângerea de a face declarații (art. 309 CP) privațiunea ilegală de libertate (art.166 CP) | Ministerul Afacerilor Interne | 8 | 4 | 0 | **Obiectivul specific nr. 1.2.1.**  Alinierea 100% a condițiilor de prestare a serviciilor de ordine și securitate publică la standardele drepturilor omului până în anul 2025 | Creșterea cu 61 p.p. a numărului spațiilor necesare pentru garantarea respectării drepturilor omului | 28% | 89% |
| **Obiectivul specific nr. 1.2.2.**  Dezvoltarea capabilităților integrate a forțelor de ordine de intervenție la evenimente publice, cu respectarea drepturilor omului | 100% din procesele de intervenție interinstituționale la evenimentele publice asigurate cu cu proceduri standard de operare (PSO) aliniate la standardele drepturilor omului către anul 2023 | 0 | 100% |
| **Obiectivul general nr. 1.3.** Creșterea siguranței în trafic pe drumurile publice  (*Ținta națională ODD nr.11.2; ODD 11)* | Diminuarea cu 50% a ratei persoanelor decedate în urma accidentelor de circulație la 100 mii populație | Ministerul Afacerilor Interne  *Furnizori de date/Parteneri:*  Ministerul Infrastructurii și Dezvoltării Regionale | 10,3 (2019) | 7,3 | 5,1 | **Obiectivul specific nr. 1.3.1.**  Consolidarea capacităților de constatare a încălcărilor regulamentului circulației rutiere până în anul 2024 | Diminuarea cu 25 p.p. a ratei accidentelor rutiere comise din cauza vitezei la 100 mii populație | 34,4 | 25,8 |
| Diminuarea cu minimum 25% a ratei accidentelor rutiere la 100 mii populație  (*Indicator de monitorizare ODD 11.2.1.1*) | Ministerul Afacerilor Interne  *Furnizori de date/Parteneri:*  Ministerul Infrastructurii și Dezvoltării Regionale | 98 | 80 | 70 | **Obiectivul specific nr. 1.3.2.**  Intensificarea prevenirii accidentelor rutiere până în anul 2024 | Diminuarea cu 15% a ratei accidentelor rutiere cu implicarea copiilor la 100 mii copii | 85,8 | 72,9 |
| **2. Prevenirea și combaterea criminalității** | | | | | | | | | |
| **Obiectivul general** | **Indicatori de impact** | **Sursa informațiilor** | **Valoarea de referință anul 2022** | **Ținta ce urmează a fi atinsă în anul 2025** | **Ținta ce urmează a fi atinsă în anul 2030** | **Obiectivul specific** | **Indicatori de rezultat al politicii publice** | **Valoarea de referință anul 2022** | **Ținta ce urmează a fi atinsă în anul 2025** |
| **Obiectivul general nr. 2.1.** Crearea și facilitarea accesului la instrumente și la mecanisme adecvate în combaterea și prevenirea criminalității informatice | Sporirea cu 50 p.p. a gradului de sistare a accesului și conservare a datelor cu caracter infracțional | Ministerul Afacerilor Interne  *Furnizori de date/Parteneri:*  Ministerul Economiei;  Ministerul Justiției;  Ministerul Finanțelor;  Ministerul Afacerilor Externe și Integrării Europene;  Serviciul de Informații și Securitate;  Procuratura Generală;  Agenția de Guvernare Electronică | 0% | 25% | 50% | **Obiectivul specific nr. 2.1.1.**  Dezvoltarea capacităților instituționale în domeniul criminalității cibernetice în scopul asigurării unei reacții de răspuns eficiente a instituțiilor responsabile până în anul 2024 | Creșterea capacității de reacție prin diminuarea perioadei medii de examinare a infracțiunilor cibernetice și/sau a infracțiunilor în care sunt utilizate instrumente ale tehnologiilor informaționale până la 45 de zile | 180 de zile | 45 de zile |
| **Obiectivul specific nr. 2.1.2.**  Eficientizarea mecanismului privind colectarea datelor cu referire la incidentele de securitate cibernetică până în anul 2025 | Capacitatea de identificare a unor noi grupări criminale majorată cu 30 p.p. | 5%  (2021) | 35% |
| **Obiectivul specific nr. 2.1.3.**  Sporirea gradului de sensibilizare a cetățenilor (inclusiv a copiilor) prin informarea acestora privind pericolele la care se pot expune accesând spațiul cibernetic/online | Diminuarea numărului de infracțiuni comise în mediul online (art. 175, art. 186, art. 190, art. 2081 CP)anual, cu 10%, începând cu 2023 | 1073  (2021) | 751 |
| **Obiectivul specific nr. 2.1.4.**  Instituirea instrumentelor regulatorii pentru prevenirea și combaterea fenomenului crimei informatice cu utilizarea criptomonedelor până în anul 2024 | Sporirea relevării infracțiunilor de spălare a banilor cu utilizarea criptomonedelor cu 10 p.p. | 10% | 20% |
| **Obiectivul specific nr. 2.1.5.**  Eficientizarea procesului de combatere a infracțiunilor comise cu utilizarea tehnologiilor informaționale și de comunicații electronice până în anul 2025 | Sporirea cu 10% anual a examinărilor infracțiunilor comise cu utilizarea tehnologiilor informaționale și/sau de comunicații electronice | 35 | 49 |
| **Obiectivul specific nr. 2.1.6.**  Diminuarea fenomenului de utilizare a serviciilor de telecomunicații anonime la săvârșirea infracțiunilor până în 2025 | Creșterea gradului de identificare a infractorilor ,,anonimi” cu 50 p.p. | 0% | 50% |
| **Obiectivul general nr. 2.2.** Eficientizarea mecanismului național de prevenire, combatere a producerii și comercializării drogurilor, etnobotanicelor, analogilor și precursorilor acestora  (*Ținta națională ODD 3.5; ODD 3.)* | Sporirea numărului de identificare a substanțelor stupefiante, psihotrope și analogilor acestora cu 30% | Ministerul Afacerilor Interne  *Furnizori de date/Parteneri:*  Ministerul Sănătății;  Ministerul Justiției;  Ministerul Muncii și Protecției Sociale;  Procuratura Generală;  Agenția Medicamentului  și Dispozitivelor Medicale | 39 substanțe noi (2017) | 58 | 117 | **Obiectivul specific nr. 2.2.1.**  Optimizarea până în anul 2023 a procedurii de includere sub controlul statului a substanțelor psihotrope și analogilor acestora | Cel puțin 2 licențe de acces la sistemul de alertă timpurie al UE achiziționate și instalate | 0 | 2 |
| **Obiectivul specific nr. 2.2.2.**  Creșterea capacităților de investigare în mediul online a cazurilor de circulație ilegală a drogurilor, etnobotanicelor sau analogilor acestora până în anul 2025 | Numărul cazurilor relevate și investigate prin utilizarea TIC de comercializare a drogurilor în mediul online majorate cu 25% | 34 de cazuri (2021) | 43 de cazuri |
| **Obiectivul specific nr. 2.2.3.**  Consolidarea activității de combatere a comerțului cu droguri în baza informațiilor privind locațiile acestora până în anul 2024 | Sporirea capacității de documentare a rețelelor infracționale cu 25% | 4 cazuri | 5 cazuri |
| **Obiectivul specific nr. 2.2.4.**  Elaborarea conceptului de „justiție terapeutică” până în anul 2025 | Mecanism de referire creat și implementat | 0 | 1 |
| **Obiectivul general nr. 2.3.** Revizuirea mecanismului cu privire la accesul la arme din perspectiva restricționării și stabilirea unor proceduri riguroase de monitorizare, marcare și control asupra armelor din circuitul civil  (*Ținta națională ODD 16.4.2; ODD 16.)* | Controlul asupra armelor și munițiilor cu destinație civilă asigurat | Ministerul Afacerilor Interne  *Furnizori de date/Parteneri:*  Ministerul Economiei;  Serviciul Vamal al Ministerului Finanțelor;  Serviciul de Informații și Securitate;  Procuratura Generală;  Centrul Național Anticorupție | 0 | 50% | 100% | **Obiectivul specific nr. 2.3.1.**  Sporirea capacităților de evidență și asigurarea controlului unic centralizat asupra circulației armelor până în anul 2024 | Majorarea cu 20 p.p. a numărului de arme cu destinație civilă luate în evidență în Sistemul informațional automatizat „Registrul de stat al armelor” | 80% | 100% |
| **Obiectivul specific nr. 2.3.2.**  Asigurarea unei reacții de răspuns eficiente la tendințele infracționale în domeniul armelor și munițiilor | Majorarea cu 10%, anual a numărului de arme și muniții depistate din circuitul ilegal | 545 arme,  15922 muniții (2021) | 763 arme,  22290 muniții |
| **Obiectivul specific nr. 2.3.3.**  Sporirea acțiunilor de mediatizare bazate pe principiul *Problem Oriented Policy* în vederea sensibilizării societății civile privind predarea benevolă a armelor din posesie ilegală | Creșterea cu 5% a numărului de arme și muniții predate benevol | 147 arme,  6850 muniții | 155 arme,  7192 muniții |
| **Obiectivul general nr. 2.4.** Sporirea capacităților de identificare și neutralizare a grupurilor și a organizațiilor criminale cu grad sporit de risc | Creșterea numărului de anihilări a grupurilor și a organizațiilor criminale cu 10 p.p. raportat la cele documentate | Ministerul Afacerilor Interne  *Furnizori de date/Parteneri:*  Ministerul Justiției;  Procuratura Generală;  Serviciul Vamal;  Centrul Național Anticorupție; Serviciul de Informații și Securitate | 50% | 55% | 60% | **Obiectivul specific nr. 2.4.1.**  Consolidarea instrumentelor în domeniul prevenirii și combaterii criminalității organizate până în anul 2024 | Cel puțin 5 instrumente standard de asigurare a unui răspuns în materie de criminalitate organizată | 0 | 5 |
| **Obiectivul specific nr. 2.4.2.**  Asigurarea schimbului de date fără obstacole și accesul în timp util la informație până în anul 2025 | Creșterea gradului de utilizare a produselor analitice în procesul de documentare | 10% | 60% |
| **Obiectivul specific nr. 2.4.3.**  Diminuarea fenomenului criminalității organizate în penitenciare | Numărul cazurilor în diminuare cu 10% | 50 | 45 |
| **Obiectivul general nr. 2.5.** Reducerea vulnerabilităților naționale privind traficul de ființe umane și copii  (*Ținta națională ODD nr.16.2.; ODD 16)* | Reducerea numărului victimelor traficului de ființe umane la 100 mii populație cu 50%  *(Indicator de monitorizare ODD nr.16.2.2)* | Ministerul Afacerilor Interne  *Furnizori de date/Parteneri:*  Ministerul Muncii și Protecției Sociale;  Serviciul de Informații și Securitate;  Serviciul Vamal; Procuratura Generală;  Centrul Național Anticorupție | 7,0 (2018) | 4,5 | 3,5 | **Obiectivul specific nr. 2.5.1.**  Sporirea capacității de reacție la ultimele tendințe ale fenomenului traficului de ființe umane și copii bazată pe monitorizarea și analiza continuă a indicatorilor relevanți până în anul 2024 | Numărul victimelor traficului de ființe umane la 100 mii populație în descreștere de la 7,0 în 2018 la 4,5 în 2025 | 7,0 | 4,5 |
| **Obiectivul specific nr. 2.5.2.**  Crearea mecanismului de stocare a informației dezagregate privind traficul de ființe umane și de copii până în anul 2024 | Mecanism creat și aprobat | 0 | 1 |
| **Obiectivul general nr. 2.6.** Îmbunătățirea capacităților de prevenire și combatere a infracțiunilor ce atentează la viața și la proprietatea persoanei  (*Țintele naționale ODD 11.7; 16.1; ODD 11; 16)* | Reducerea numărului victimelor omorului intenționat la 100 mii populație cu 30%  (*Indicatori de monitorizare ODD nr.16.1.1; 16.1.2*) | Ministerul Afacerilor Interne  *Furnizori de date/Parteneri:*  Ministerul Justiției;  Procuratura Generală;  Ministerul Sănătății;  Ministerul Muncii și Protecției Sociale;  Ministerul Economiei | 6,7 (2016) | 5,7 | 4,7 | **Obiectivul specific nr. 2.6.1.**  Instituirea unui mecanism multidisciplinar în abordarea fenomenului infracționalității comise sub influența alcoolului până în anul 2023 | Mecanism comun de abordare a fenomenului agreat | 0 | 1 |
| Reducerea numărului victimelor de violență sexuală la 100 mii populație cu 33%  (*Indicatori de monitorizare ODD nr.11.7.2; nr.16.1.3.1.; nr.16.3.1)* | Ministerul Afacerilor Interne  *Furnizori de date/Parteneri:*  Ministerul Justiției;  Procuratura Generală;  Ministerul Sănătății;  Ministerul Justiției;  Ministerul Muncii și Protecției Sociale;  Ministerul Economiei | 11,9  (2019) | 9,0 | 8,0 | **Obiectivul specific nr. 2.6.2.**  Dezvoltarea instrumentelor inteligente de raportare a infracțiunilor, căutare a infractorilor și a persoanelor dispărute fără veste până în anul 2025 | Cel puțin 2 instrumente dezvoltate și implementate | 0 | 2 |
| 1. **Managementul frontierei** | | | | | | | | | |
| **Obiectivul general** | **Indicatori de impact** | **Sursa informațiilor** | **Valoarea de referință anul 2022** | **Ținta ce urmează a fi atinsă în anul 2025** | **Ținta ce urmează a fi atinsă în anul 2030** | **Obiectivul specific** | **Indicatori de rezultat al politicii publice** | **Valoarea de referință anul 2022** | **Ținta ce urmează a fi atinsă în anul 2025** |
| **Obiectivul general nr. 3.1.** Vulnerabilitate redusă a frontierei de stat bazată pe o cunoaștere deplină a situației  (*Țintele naționale ODD 16.1; 16.4.1; 16.4.2; Indicator de monitorizare ODD 16.1.4.; ODD 16)* | Creșterea cu 8 p.p. a cazurilor depistate în raport cu numărul total de evenimente înregistrate | Ministerul Afacerilor Interne  *Furnizori de date/Parteneri:*  Ministerul Apărării  Ministerul Afacerilor Externe și Integrării Europene;  Serviciul Vamal | 80% (2021) | 84% | 88% | **Obiectivul specific nr. 3.1.1.**  Dezvoltarea, până în anul 2025, a capacităților instituționale de analiză a riscurilor și informațiilor pentru evaluarea vulnerabilităților pornind de la situația real creată | Cel puțin 20% din evenimente, înregistrate la frontiera de stat, depistate în baza analizei de risc | - | 20% |
| **Obiectivul specific nr. 3.1.2.**  Asigurarea aplicării mecanismului interinstituțional de control al calității în domeniul managementului integrat al frontierei de stat din anul 2023 | Minimum 3 misiuni de evaluare desfășurate | - | 3 |
| **Obiectivul specific nr. 3.1.3.**  Sporirea surselor informaționale pentru cunoașterea deplină a situației la frontiera de stat până în anul 2024 | Creștere cu 10 p.p. a surselor informaționale comparativ cu anul 2022 | 90% | 100% |
| **Obiectivul general nr. 3.2.** Frontieră de stat sigură, securizată și funcțională | Nivelul de încredere în Poliția de Frontieră în creștere cu 4 p.p. | Ministerul Afacerilor Interne  *Furnizori de date/Parteneri:*  Barometrul  Opiniei  Publice | 31,9% (BOP 2021) | 36% | 40% | **Obiectivul specific nr. 3.2.1.**  Sporirea calității controlului la trecerea frontierei de stat și diminuarea timpului de așteptare în punctele de trecere a frontierei de stat, prin optimizarea proceselor până în anul 2025 | Cel puțin 2 procese optimizate | - | 2 |
| **Obiectivul specific nr. 3.2.2.**  Dezvoltarea și aplicarea graduală a instrumentelor de supraveghere a frontierei de stat | Cel puțin 3 instrumente dezvoltate și aplicate | - | 3 |
| **Obiectivul specific nr. 3.2.3.**  Consolidarea capacităților Poliției de Frontieră în domeniul securității aeronautice până în anul 2024 | Minimum 95% operatori de securitate aeronautică (polițiști de frontieră) certificați | 42% | 95% |
| **Obiectivul general nr. 3.3.** Capabilități susținute pentru realizarea eficientă a managementului integrat al frontierei de stat | Diminuarea timpului de procesare a autoturismelor în punctele de trecere a frontierei de stat | Ministerul Afacerilor Interne  *Furnizori de date/Parteneri:*  Ministerul Finanțelor | 5 min. | 4 min. 30 sec | 4 min. | **Obiectivul specific nr. 3.3.1.**  Sporirea gradului de acoperire a frontierei de stat cu personal calificatraportat la practicile europene până în anul 2025 | Minimum 95% state de personal ale Poliției de Frontieră completate | 85% | 95% |
| **Obiectivul specific nr. 3.3.2.**  Dotarea graduală cu tehnologii moderne de control al frontierei de stat și asigurarea sustenabilității managementului integrat al frontierei de stat până în anul 2025 | Minimum 20% din lungimea frontierei de stat acoperită cu sisteme de monitorizare pe principiu de termoviziune | 8% | 20% |
| 1. **Migrație și azil** | | | | | | | | | |
| **Obiectivul general** | **Indicatori de impact** | **Sursa informațiilor** | **Valoarea de referință anul 2022** | **Ținta ce urmează a fi atinsă în anul 2025** | **Ținta ce urmează a fi atinsă în anul 2030** | **Obiectivul specific** | **Indicatori de rezultat al politicii publice** | **Valoarea de referință anul 2022** | **Ținta ce urmează a fi atinsă în anul 2025** |
| **Obiectivul general nr. 4.1.** Reglementarea fluxului migrațional în beneficiul țării și al migrantului  (*Țintele naționale ODD 10.7; 16.3; Indicator de monitorizare ODD 16.3.2.1; ODD 10, 16)* | Sporirea gradului de satisfacție a beneficiarilor solicitanți cu 15 p.p. până în anul 2025 | Ministerul Afacerilor Interne  *Furnizori de date/Parteneri:*  Ministerul Afacerilor Externe și Integrării Europene | 35% | 50% | 65% | **Obiectivul specific nr. 4.1.1.**  Cadrul normativ consolidat până la finele anului 2025, în materie de admisie și reglementare a șederii, îndepărtarea străinilor | Cel puțin 3 acte normative adoptate | 0 | 3 |
| **Obiectivul specific nr. 4.1.2.**  Asigurarea până în anul 2023 a procesului de reorganizare instituțională a Biroului migrație și azil | Proces de reorganizare finalizat și funcțional | 0 | 1 |
| **Obiectivul specific nr. 4.1.3.**  Reingineria și optimizarea a 8 servicii publice din totalul de 16 prestate de BMA acordate străinilor până în anul 2025 | Cel puțin 8 servicii optimizate/ digitalizate | 0 | 8 |
| **Obiectivul specific nr. 4.1.4.**  Îmbunătățirea infrastructurii fizice cu cel puțin 50% în vederea facilitării accesului solicitanților, inclusiv a celor cu dezabilități, în etate și cu nevoi speciale | Accesibilitatea infrastructurii îmbunătățită cu 34% | 66% | 100% |
| **Obiectiv specific nr. 4.1.5.**  Sporirea nivelului de vizibilitate în cadrul platformelor de cooperare privind condițiile de intrare, ședere și ieșire în/din Republica Moldova | Cel puțin 1 campanie informațională realizată anual | 0 | 4 |
| **Obiectiv specific nr. 4.1.6.**  Consolidarea mecanismului de prevenire și combatere a șederii ilegale a străinilor, precum și a îndepărtării acestora până în anul 2025 | Cel puțin 3 instrumente juridice aprobate | 0 | 3 |
| **Obiectiv specific nr. 4.1.7.**  Dezvoltarea mecanismului privind schimbul de informații interinstituționale până în anul 2025 | Cel puțin 5 acorduri de colaborare interinstituționale semnate | 10 | 15 |
| **Obiectiv specific nr. 4.1.8.**  Asigurarea implementării până în anul 2025 a mecanismului de identificare, referire, protecție și asistență a victimelor traficului de ființe umane | 100% de cazuri referite din cele identificate | 0 | 100% |
| **Obiectivul specific nr. 4.1.9.**  Îmbunătățirea instrumentelor juridice în materie de readmisie și returnare voluntară asistată până în anul 2025 | Cel puțin 20 de persoane asistate anual în vederea returnării voluntare | 0 | 80 |
| **Obiectivul specific nr. 4.1.10.**  Creșterea ponderii beneficiarilor de asistență pentru migranții aflați în situații de vulnerabilitate de la 30% în 2021 la 50% în anul 2025 | Creșterea numărului beneficiarilor cu 20 p.p. | 30 | 50 |
| **Obiectivul general nr. 4.2.** Consolidarea și ajustarea la standardele UE și la cele internaționale a sistemului de azil și apatridie  *(Ținta națională ODD 10.7; ODD 10)* | Sporirea anuală cu 5p.p. a serviciilor prestate în sistemul de azil și apatridie | Ministerul Afacerilor Interne | 15% | 35% | 55% | **Obiectivul specific nr. 4.2.1.**  Cadrul normativ ajustat în domeniul azilului și apatridiei până în anul 2024 | Cel puțin 3 acte normative ajustate la standardele UE | 0 | 3 |
| **Obiectivul specific nr. 4.2.2.**  Implementarea unui mecanism consolidat de procesare a cererilor de azil din anul 2026 | Mecanism consolidat în proporție de 100% | 35% | 100% |
| **Obiectivul specific nr. 4.2.3.**  Îmbunătățirea condițiilor de recepție și asistență pentru solicitanții de azil până la finele anului 2025 | Cel puțin 5 servicii nou-create | 5 | 10 |
| **Obiectivul specific nr. 4.2.4.**  Dezvoltarea mecanismului facilitator de reducere a apatridiei până în anul 2024 | Diminuarea cu cel puțin 10% a numărului de apatrizi | 0 | 10 |
| **Obiectivul general nr. 4.3.** Implementarea și consolidarea mecanismului de integrare a străinilor | Asigurarea accesului la sistemul de integrare a cel puțin 15%, din numărul solicitanților | Ministerul Afacerilor Interne | 20% | 35% | 50% | **Obiectivul specific nr. 4.3.1.**  Revizuirea mecanismelor de integrare a străinilor, inclusiv sensibile la gen până la finele anului 2025 | Mecanism revizuit | 0 | 1 |
| **Obiectivul specific nr. 4.3.2.**  Creșterea ponderii beneficiarilor de acces la servicii de integrare pentru migranţi până la finele anului 2025 | Asigurarea accesibilității a cel puțin 15% din beneficiari | 0 | 15 |
| **Obiectivul general nr. 4.4.**  Întărirea capacității de răspuns a statului la afluxul de persoane la frontiera de stat cu 10/30 p.p.  (*Țintele naționale ODD 10.7; 16.3; Indicator de monitorizare ODD 16.3.2.1.; ODD 10, 16)* | Sporirea gradului de răspuns la un aflux de persoane | Ministerul Afacerilor Interne | 35% | 45% | 65% | **Obiectivul specific nr. 4.4.1.**  Consolidarea capacităților autorităților naționale privind răspunsul la un aflux masiv și spontan de persoane | Capacități consolidate în materie de 100% | 35 | 100 |
| **Obiectivul specific nr. 4.4.2.**  Legalizarea și documentarea persoanelor admise pe teritoriul Republicii Moldova, în contextul crizei refugiaților din Ucraina | Numărul de persoane documentate în proporție de 100% din numărul persoanelor admise în scop umanitar | 0% | 100% |
| **Obiectivul specific nr. 4.4.3.**  Crearea mecanismului interinstituțional de incluziune socioeconomică, de sănătate și educație, aplicabil și funcțional până în anul 2023 | Cel puțin 30% din numărul de persoane beneficiare de incluziune | 0 | 30% |
| 1. **Protecție civilă și situații excepționale** | | | | | | | | | |
| **Obiectivul general** | **Indicatori de impact** | **Sursa informațiilor** | **Valoarea de referință anul 2022** | **Ținta ce urmează a fi atinsă în anul 2025** | **Ținta ce urmează a fi atinsă în anul 2030** | **Obiectivul specific** | **Indicatori de rezultat al politicii publice** | **Valoarea de referință anul 2022** | **Ținta ce urmează a fi atinsă în anul 2025** |
| **Obiectivul general nr. 5.1.** Consolidarea rolului de autoritate în domeniul situațiilor de urgență și excepționale | Îmbunătățirea cadrului normativ (acte normative elaborate și aprobate) | Ministerul Afacerilor Interne | - | 16 | 21 | **Obiectivul specific nr. 5.1.1.**  Perfecționarea legislației în domeniul situațiilor de urgență și excepționale | Cel puțin 4 acte normative noi elaborate și cel puțin 12 intervenții normative în cadrul normativ actual | - | 16 |
| **Obiectivul general nr. 5.2.**  Eficientizarea măsurilor deprevenire a situațiilor de urgență și excepționale  *(Ținta națională ODD 1.5; 11.5; 13.1; ODD 1, 11, 13)* | Creșterea gradului de conștientizare a populației cu 3 p.p., privind pericolele situațiilor excepționale | Ministerul Afacerilor Interne    *Furnizori de date/Parteneri:*  Ministerul Mediului;  Ministerul Economiei; Biroul Național de Statistică | 64% (2021) | 67% | 75% | **Obiectivul specific nr. 5.2.1.**  Operaționalizarea sistemului național de avertizare timpurie până în anul 2025 | Sistem de avertizare creat | - | 2 |
| **Obiectivul specific nr. 5.2.2.**  Consolidarea activității de comunicare și informare preventivă | 3 module mobile de prevenire operaționale | 0 | 3 |
| **Obiectivul specific nr. 5.2.3.**  Sporirea a gradului de integrare și implicare a voluntariatului în viața comunității până în anul 2025 | 7 posturi de salvatori și pompieri voluntari instituite și 500 de voluntari instruiți | 17/336 | 24/836 |
| **Obiectivul specific nr. 5.2.4.**  Creșterea calității procesului instituțional de expertiză în prevenirea situațiilor de urgență și excepționale | Cel puțin 2 genuri de expertiză acreditate | 0 | 2 |
| **Obiectivul general nr. 5.3.**  Modernizarea sistemului național de pregătire pentru situații de urgență și excepționale  *(Ținta națională ODD 1.5; 11.5; 13.1; ODD 1, 11, 13)* | Creșterea gradului de pregătire a serviciilor de urgență și a populației cu 10/2 p.p. | Ministerul Afacerilor Interne  *Furnizori de date/Parteneri:*  Ministerul Mediului;  Ministerul Economiei; Biroul Național de Statistică | 45/2% | 55/4% | 65/6% | **Obiectivul specific nr. 5.3.1.**  Dezvoltarea capacităților naționale de pregătire și instruire în situații de urgență și excepționale | Creșterea graduală a capacităților de pregătire cu 30 p.p. | 50% | 80% |
| **Obiectivul specific nr. 5.3.2.**  Valorificarea oportunităților de participare la instruiri/exerciții pe plan internațional | Cel puțin 80% din numărul ofertelor corespunzătoare necesităților de participare valorificate | 60 | 80 |
| **Obiectivul specific nr. 5.3.3.**  Fortificarea capacităților grupurilor țintă (populației, autorităților administrației publice, sectorului privat, asociativ și voluntar) în gestionarea situațiilor de urgență și excepționale | Cel puțin 10 aplicații tactice comune desfășurate anual | 0 | 30 |
| **Obiectivul specific nr. 5.3.4.**  Eficientizarea activității de administrare și consolidare a capacității rezervelor de stat și de mobilizare până în anul 2025 | Creșterea cu cel puțin 8 p.p., anual, a nivelului de completare a rezervelor de stat și de mobilizare începând cu anul 2023 | 41% | 65% |
| **Obiectivul general nr. 5.4.**  Sporirea capacității operaționale și de răspuns în situații de urgență și excepționale  *(Țintele naționale ODD 1.5; 11.5, 13.1; ODD 1, 11, 13)* | Majorarea numărului de intervenții efectuate până la 15 min., cu 4 p.p. anual | Ministerul Afacerilor Interne    *Furnizori de date/Parteneri:*  Ministerul Mediului;  Ministerul Economiei; Biroul Național de Statistică | 24%  (2021) | 40% | 55% | **Obiectivul specific nr. 5.4.1.**  Crearea până în anul 2025 a condițiilor de muncă de calitate înaltă pentru a stimula creșterea eficienței angajaților din domeniul situațiilor de urgență și excepționale | 12 sedii asigurate cu condiții corespunzătoare de muncă | 76 | 88 |
| **Obiectivul specific nr. 5.4.2.**  Asigurarea condițiilor conform normelor pentru toate tipurile de intervenții până în anul 2025 | Creșterea cu 10 p.p. a ponderii mijloacelor tehnice de intervenție care corespund normelor de dotare | 53,5% | 63,5% |
| **Obiectivul specific nr. 5.4.3.**  Dezvoltare capacității de furnizare a asistenței internaționale în materie de protecție civilă | 2 module operaționalizate | - | 2 |
| **Obiectivul specific nr. 5.4.4.**  Sporirea rezilienței la situații care pun în pericol sănătatea oamenilor până în anul 2024 | Dezvoltarea misiunilor de intervenție atribuite SMURD | 0 | 6000 |
| 1. **Formare profesională, integritate și digitalizare** | | | | | | | | | |
| **Obiectivul general** | **Indicatori de impact** | **Sursa informațiilor** | **Valoarea de referință anul 2022** | **Ținta ce urmează a fi atinsă în anul 2025** | **Ținta ce urmează a fi atinsă în anul 2030** | **Obiectivul specific** | **Indicatori de rezultat al politicii publice** | **Valoarea de referință anul 2022** | **Ținta ce urmează a fi atinsă în anul 2025** |
| **Obiectivul general nr. 6.1.** Modernizarea sistemului de formare profesională și cercetare în domeniul afacerilor interne  *(Țintele naționale ODD 4.3; 8.5; 8.8; 10.3; ODD 4, 8, 10)* | Reducerea fluctuației personalului în sistemul afacerilor interne | Ministerul Afacerilor Interne  *Furnizori de date/Parteneri:*  Ministerul Educației și Cercetării | 10,85% | 8% | 6% | **Obiectivul specific nr. 6.1.1.**  Îmbunătățirea procesului educațional/formării profesionale în baza bunelor practici până în anul 2025 | Formarea inițială, continuă și profesională a personalului din sistemul afacerilor interne asigurată în proporție de 90% din necesarul de instruire | 42% | 90% |
| **Obiectivul specific nr. 6.1.2.**  Creșterea vizibilității și a impactului activității de cercetare prin obținerea de rezultate demonstrabile și utile pentru sistemul afacerilor interne | Cel puțin 3 proiecte de cercetare susținute anual | 1 | 12 |
| **Obiectivul general nr. 6.2.** Asigurarea caracterului unitar, transparent, durabil și echitabil al managementului resurselor umane din sistemul afacerilor interne | Capacități de formare a personalului calificat pe întreg palierul de specialități în domeniul afacerilor interne | Ministerul Afacerilor Interne | 60% | 80% | 95% | **Obiectivul specific nr. 6.2.1.** Asigurarea eficienței și transparenței evoluției în carieră și a proceselor de gestiune a personalului | Reducerea cu 10 p.p. a fluctuației personalului cu vechime în muncă de până la 5 ani | 35% | 25% |
| **Obiectivul specific nr. 6.2.2.** Garantarea protecției sociale, juridice și bunăstării angajaților | Asigurarea implementării garanțiilor sociale prevăzute de actele normative în domeniu | 3 | 6 |
| **Obiectivul specific nr. 6.2.3.**  Standardizarea necesităților de dotare a activității de formare profesională până în anul 2025 | Standardul dotărilor aprobat | 0 | 1 |
| Cel puțin 10 spații amenajate logistic | 0 | 10 |
| **Obiectivul general nr. 6.3.** Diminuarea zonelor și numărului de persoane vulnerabile la corupție  *(Ținta națională ODD 16.5.; ODD 16)* | Gradul de intoleranță la corupție a angajaților din sistemul afacerilor interne în creștere cu 10 p.p. | Ministerul Afacerilor Interne  *Furnizori de date/Parteneri:*  Centrul Național Anticorupție | 50  (Numărul de denunțuri) | 53 | 55 | **Obiectivul specific nr. 6.3.1.**  Diminuarea factorilor de risc la corupție în inspectoratele generale din cadrul Ministerului Afacerilor Interne până la finele anului 2025 | Creșterea numărului de evaluări a integrității instituționale până la 100 % | 25% | 100% |
| **Obiectivul specific nr. 6.3.2.**  Creșterea gradului de educare și responsabilizare a personalului din domeniul afacerilor interne privind impactul corupției asupra societății | Creșterea cu 35 p.p. a numărului de angajați responsabilizați până în anul 2025 | 20% | 55% |
| **Obiectivul general nr. 6.4.** Consolidarea climatului de integritate și ordonarea unitară a competențelor de prevenire și combatere a corupției în cadrul sistemului afacerilor interne | Sporirea gradului de aplicare unitară a competențelor în toate unitățile sistemului afacerilor interne | Ministerul Afacerilor Interne  *Furnizori de date/Parteneri:*  Centrul Național Anticorupție | 50% | 75% | 100% | **Obiectivul specific nr. 6.4.1.**  Optimizarea și aplicarea eficientă a instrumentelor anticorupție până în anul 2025 | Sporirea percepției personalului privind gradul de aplicare a măsurilor de asigurare a integrității instituționale cu cel puțin 20 p.p. până în anul 2025 | 80% | 100% |
| **Obiectivul specific nr. 6.4.2.**  Reglementarea competențelor de prevenire și combatere a corupției în cadrul sistemului afacerilor interne până la finele anului 2025 | Creșterea gradului de implementare a recomandărilor analizelor instituționale până la 100% până în anul 2025 | 45% | 100% |
| **Obiectivul general nr. 6.5.**  Automatizarea proceselor informaționale, de lucru și prestare a serviciilor digitalizate în vederea sporirii încrederii și siguranței cetățenilor | Creșterea numărului serviciilor publice digitalizate din numărul total de servicii prestate | Ministerul Afacerilor Interne  *Furnizori de date/ Parteneri:*  Agenția de Guvernare Electronică; Serviciul Tehnologia Informației și Securitate Cibernetică | 13 din 62 de servicii digitalizate prestate | 33 | 53 | **Obiectivul specific nr. 6.5.1.**  Creșterea gradului de accesibilitate la sistemele informaționale automatizate și comunicațiile electronice în domeniul afacerilor interne până în anul 2025 | Sporirea până la 75% a gradului de acoperire cu infrastructură de comunicații | 60% | 75% |
| **Obiectivul specific nr. 6.5.2.**  Crearea condițiilor de muncă de calitate înaltă pentru a stimula creșterea eficienței angajaților în domeniul TIC până în anul 2025 | Sporirea până la 75% a numărului locurilor de muncă asigurate cu condiții înalte de lucru | 30% | 75% |
| **Obiectivul specific nr. 6.5.3.**  Evaluarea, reingineria (după caz) și digitalizarea proceselor informaționale de lucru și a serviciilor în domeniul afacerilor interne acordate cetățenilor | Crearea a 7 și dezvoltarea a 14 resurse informaționale | 0  25 | 7  32 |
| **Obiectivul general nr. 6.6.**  Consolidarea sistemelor de management al serviciilor TIC și securității informaționale | Capacitatea instituțională majorată de gestionare a serviciilor în domeniul TIC | Ministerul Afacerilor Interne  *Furnizori de date/ Parteneri:*  Agenția de Guvernare Electronică; Serviciul Tehnologia Informației și Securitate Cibernetică | 10% | 55% | 85% | **Obiectivul specific nr. 6.6.1.**  Creșterea capacității instituționale proprii în domeniul tehnologiilor informațiilor și comunicațiilor până în anul 2025 | Diminuarea cu 40 p.p. a gradului de externalizare a serviciilor în domeniul TIC | 90% | 50% |
| **Obiectivul specific nr. 6.6.2.**  Crearea mecanismelor juridice de implementare a resurselor informaționale de stat și departamentale în domeniul afacerilor interne până în 2025 | Numărul actelor normative aprobate | 0 | 10 |

**VII. RISCURI DE IMPLEMENTARE**

Stabilitatea politică, socială și economică vor permite implementarea plenară a prevederilor SDDAI 2022-2030. Totodată, ținând cont de faptul că SDDAI 2022-2030 este un document de planificare strategică pe termen lung, se va ține cont de riscurile implementării acesteia. Pentru a reacționa în mod adecvat la eventualele riscuri, se propun măsuri de remediere menite să reducă riscurile anticipate.

|  |  |  |
| --- | --- | --- |
| **Riscurile anticipate** | **Nivelul riscului** | **Măsurile de remediere** |
| 1. Volatilitatea voinței politice de a implementa în mod plenar prevederile SDDAI 2022-2030 | Jos | Orizontul de implementare a SDDAI 2022-2030 depășește mandatul Guvernului actual care expiră în 2024. Totodată, obiectivele strategice sunt armonizate cu Agenda pentru dezvoltare durabilă 2030, ale cărei obiective au fost naționalizate de autoritățile din Republica Moldova. Pentru a asigura implementarea SDDAI 2022-2030 pe durata mandatului s-au prevăzut ținte intermediare pentru anul 2025, asigurând realizarea strategiei până la evaluarea intermediară |
| 2. Fluctuația cadrelor din sistemul Ministerul Afacerilor Interne | Înalt | Prin eforturile de curățare a sistemului Ministerului Afacerilor Interne se vor exclude angajații care au alte interese decât realizarea bunului public pentru cetățenii din Republica Moldova. Părăsind sistemul, ei vor elibera locuri vacante pentru o nouă generație de subofițeri și ofițeri, integri și profesioniști. Totuși, capacitatea sistemului educațional de a furniza cadre pentru sistemul Ministerului Afacerilor Interne este limitată. Pentru a remedia această situație accent se va pune pe consolidarea capacității profesionale, reflectate în una din direcțiile prioritare ale prezentei strategii |
| 3. Modificarea agendei de priorități sub influența factorilor externi | Mediu | Realitatea cauzată de pandemia de coronavirus (COVID-19) a demonstrat cât de fragile pot fi planurile de dezvoltare atunci când societatea se confruntă cu o criză în sănătate publică la nivel global. Totuși, elaborarea SDDAI 2022-2030 a pornit de la faptul că nevoia de siguranță a persoanei este un bun public atemporal, astfel încât, în mare parte, obiectivele trasate în aceasta vor rămâne pe agenda de priorități, într‑un fel sau altul. Totodată, SDDAI 2022-2030 permite un grad de flexibilitate: deși reprezintă viziunea strategică pe termen lung, operaționalizarea acesteia se va face prin programele sectoriale corespunzătoare direcțiilor prioritare. Având un orizont mediu de implementare, programele sectoriale vor fi mai strâns corelate cu Cadrul bugetar pe termen mediu (în continuare – *CBTM*) |
| 4. Insuficiența mijloacelor bugetare pentru implementarea strategiei | Scăzut | Chiar și în perioada când bugetul public național a fost sub presiunea cheltuielilor legate de criza pandemică provocată de coronavirus și de criza gazelor, bugetul alocat Ministerului Afacerilor Interne și instituțiilor din subordine nu a avut de suferit. Siguranța persoanei este unul dintre bunurile publice fundamentale la fel ca și educația sau ocrotirea sănătății. Prin urmare, scenariul conform căruia bugetul Ministerului Afacerilor Interne va fi sacrificat pentru alte priorități emergente este puțin probabil. În același timp, se atenționează asupra faptului că miza principală a SDDAI 2022-2030 este de a produce rezultate tangibile care vor avea un efect în cascadă, inclusiv asupra creșterii economice și a veniturilor bugetare |
| 5. Caracterul transfrontalier al crimei organizate | Mediu | Breșa de securitate condiționată de faptul că Republica Moldova nu deține controlul asupra frontierei de stat pe întreg perimetrul acesteia este un factor de risc. Totodată, prin acțiunile planificate de creare a posturilor comune de trecere a frontierei pe teritoriul Ucrainei, miza este de a reduce la minimum acest risc |
| 6. Răspândirea globală a terorismului | Jos | Republica Moldova este unul dintre cele mai sigure state din punctul de vedere al securității față de amenințările teroriste fiind, în acest sens, un factor de stabilitate regională. Totuși, nu se poate desconsidera în totalitate riscul răspândirii globale a terorismului. Măsurile îndreptate spre fortificarea capacităților BMA vor asigura neadmiterea pe teritoriul țării a străinilor care vizitează Republica Moldova cu permise false, amenințând siguranța cetățenilor |
| 7. Situația geopolitică nefavorabilă | Mediu | Prioritatea Republicii Moldova este de a menține relații bune cu vecinii imediați – România și Ucraina. Experiența altor state, inclusiv războiul din Ucraina, criza migranților la frontiera dintre țările UE și Belarus, arată cât de vulnerabilă poate fi țara care nu deține controlul deplin al frontierei de stat. Eforturile de eliminare a acestui risc prin instituirea punctelor comune de trecere a frontierei pe teritoriul Ucrainei au fost deja menționate. În același timp, soluția definitivă în această privință ține de reintegrarea țării prin soluționarea pașnică și politică a conflictului transnistrean, cu respectarea suveranității și integrității teritoriale a țării în hotarele internaționale recunoscute |
| 8. Conlucrarea defectuoasă cu alte autorități publice centrale și locale | Jos | Deși principiile conlucrării cu alte autorități publice centrale și locale sunt dictate de cadrul legal, realizăm că o parte din prevederile SDDAI 2022-2030 țin de sincronizarea altor organe ale statului cu agenda propusă de Ministerul Afacerilor Interne. Astfel, colaborarea cu Procuratura se reflectă asupra performanței organelor de poliție, politica externă având un impact asupra capacității de a exercita controlul frontierei, investițiile în infrastructura drumurilor au un impact direct asupra numărului de accidente rutiere. Se va remedia acest risc oferind un exemplu de colaborare onestă și deschisă, bazată pe principiul maximizării bunului public |
| 9. Reziliența la schimbarea practicilor înrădăcinate în sistemul Ministerului Afacerilor Interne | Înalt | În pofida parcursului îndelungat de dezvoltare instituțională, anumite tipare moștenite din trecut afectează în mod negativ activitatea subdiviziunilor Ministerului Afacerilor Interne. În acest sens, Ministerul Afacerilor Interne va rămâne deschis față de asistența tehnică internațională oferită prin intermediul partenerilor de dezvoltare, prin care în sistemul Ministerului Afacerilor Interne se vor înrădăcina cele mai bune practici de comunicare, aplicare a legii, protecție a victimelor etc. |
| 10. Sabotarea implementării strategiei de către anumite grupuri de interese din cadrul Ministerului Afacerilor Interne | Jos | Majoritatea absolută a angajaților Ministerului Afacerilor Interne doresc curățarea sistemului. Totuși, nu se subestimează capacitatea acestuia de a rezista schimbării, utilizând practicile rău famate ale coruperii și șantajului. Pentru a remedia acest risc, una dintre direcțiile prioritare ale SDDAI 2022-2030 ține de integritatea etică și profesională a angajaților din sistemul afacerilor interne. |

**VIII. AUTORITĂȚI ȘI INSTITUȚII RESPONSABILE**

SDDAI 2022-2030 va fi aprobată și asumată de Guvern, care va monitoriza implementarea acesteia. La implementarea SDDAI 2022-2030 vor participa, conform competențelor instituționale: Ministerul Afacerilor Interne; Ministerul Infrastructurii și Dezvoltării Regionale; Ministerul Afacerilor Externe și Integrării Europene; Ministerul Finanțelor; Ministerul Economiei; Ministerul Justiției; Ministerul Sănătății; Ministerul Apărării; Ministerul Educației și Cercetării; Ministerul Mediului; Ministerul Muncii și Protecției Sociale; Serviciul de Informații și Securitate; Serviciul Vamal al Ministerului Finanțelor; Agenția Medicamentului și Dispozitivelor Medicale; Procuratura Generală; Centrul Național Anticorupție; Agenția de Guvernare Electronică; Serviciul Tehnologia Informației și Securitate Cibernetică.

Pentru asigurarea unui proces larg de implementare, Ministerul Afacerilor Interne poate coopera și cu alte autorități ale administrației publice centrale și locale, organizații neguvernamentale, precum și cu parteneri de dezvoltare, în funcție de necesitate.

**IX. PROCEDURI DE RAPORTARE**

Implementarea SDDAI 2022-2030 se va produce etapizat, ținând cont de ciclul de planificare strategică și bugetară a Guvernului.

SDDAI 2022-2030, în calitate de document de politici publice care reflectă viziunea strategică de dezvoltare a domeniului afacerilor interne, va fi implementată prin intermediul programelor sectoriale elaborate în conformitate cu subdomeniile de activitate, reflectate în capitolul IV, pentru două cicluri de planificare: anii 2022-2025 și, respectiv, 2026-2030.

Programele sectoriale pentru etapa a doua de planificare vor fi elaborate pe parcursul anului 2025 și vor cuprinde perioada anilor 2026-2030.

În vederea asigurării continuității implementării SDDAI 2022-2030, tabelul indicatorilor de monitorizare și evaluare, de la capitolul VI, va fi actualizat în conformitate cu obiectivele specifice și cu indicatorii de rezultat pentru ciclul de planificare 2026-2030.

Programele sectoriale vor corespunde programelor bugetare și, pe lângă acțiunile prioritare, vor reflecta subacțiunile relevante și alte activități ce decurg din implementarea priorităților guvernamentale. Programele sectoriale vor fi suplinite de o estimare a costurilor necesare implementării planurilor de acțiuni.

Având în vedere faptul că operaționalizarea SDDAI 2022-2030 se va regăsi în programele sectoriale, cadrul de monitorizare și evaluare își propune să limiteze povara de raportare asupra instituțiilor implicate în realizarea acesteia. Corespunzător, procedurile de raportare vor fi următoarele:

1. raportul anual de monitorizare a progresului de implementare al SDDAI 2022-2030, care se elaborează până la data de 15 iulie, în baza rapoartelor anuale de progres a programelor sectoriale. La definitivarea rapoartelor anuale de monitorizare a progresului SDDAI 2022-2030, Ministerul Afacerilor Interne poate solicita informații suplimentare (statistici oficiale) de la autoritățile și de la instituțiile incluse în lista furnizorilor de date/parteneri din tabelul indicatorilor de monitorizare și evaluare (capitolul VI). Raportul anual de monitorizare a progresului de implementare al SDDAI 2022-2023 se publică pe pagina web oficială a Ministerului Afacerilor Interne;
2. raportul de evaluare intermediară a realizării SDDAI 2022-2030, cu aprecierea gradului de realizare a activităților specifice etapei, a țintelor intermediare pentru anul 2025, a capacității de a produce efecte de durată. Raportul, de asemenea, va cuprinde experiențe și recomandări de ajustare (după caz) pentru următoarea etapă de implementare;
3. raportul de evaluare finală a realizării SDDAI 2022-2030, cu aprecierea gradului de realizare a activităților specifice etapei de implementare, a țintelor finale pentru anul 2030, a implementării recomandărilor din Raportul de evaluare intermediară, a capacității de a produce efecte de durată și a impactului final. Raportul va cuprinde concluzii finale și experiențe pentru viitor.

În cazul în care în procesul de evaluare vor fi identificate cauze și condiții ce pot provoca obstacole privind atingerea impactului preconizat, acestea pot servi drept temei pentru inițierea procesului de ajustare a obiectivelor SDDAI 2022-2023.

Pe durata implementării, unitatea responsabilă de analiza, monitorizarea și evaluarea politicilor a Ministerului Afacerilor Interne va asigura monitorizarea procesului de implementare a SDDAI 2022-2030 și va prezenta Guvernului rapoartele de evaluare intermediară și finală privind gradul de implementare al acesteia.

1. Articolul 3 din Declarația universală a drepturilor omului proclamată de Adunarea generală a Națiunilor Unite la 10 decembrie 1948 (Republica Moldova a aderat la Organizația Națiunilor Unite la 2 martie 1992). [↑](#footnote-ref-1)
2. Articolele 2 și 5 din Convenţia europeană pentru apărarea drepturilor omului și a libertăților fundamentale (Republica Moldova a aderat la Consiliul Europei la 13 iulie 1995). [↑](#footnote-ref-2)
3. Articolele 18 și 19 din Constituția Republicii Moldova. [↑](#footnote-ref-3)
4. Articolele 24 și 25 din Constituția Republicii Moldova. [↑](#footnote-ref-4)
5. Literele d) și o) ale articolului 4 din Legea nr. 136/2017cu privire la Guvern. [↑](#footnote-ref-5)
6. Articolele 5 și 6 din Regulamentul cu privire la organizarea și funcționarea Ministerului Afacerilor Interne, aprobat prin Hotărârea Guvernului nr. 693/2017. [↑](#footnote-ref-6)
7. Dinamica accidentelor rutiere soldate cu traumatisme în Republica Moldova, Inspectoratul General al Poliției, 2021. [↑](#footnote-ref-7)
8. Abordarea cunoscută sub denumirea Safe System estimează riscul fatalității în funcție de reducerea vitezei, utilizarea centurilor de siguranță, interzicerea utilizării telefoanelor mobile la volan etc. [↑](#footnote-ref-8)
9. Datele statistice ale Serviciului Tehnologii Informaționale al Ministerului Afacerilor Interne pentru 12 luni în anul 2021. [↑](#footnote-ref-9)
10. În calitate de indicator de aproximare a motivației polițiștilor s-a analizat rata de completare a statelor de personal, constatând că acolo unde există probleme ce țin de completarea statelor de personal, motivația personalului este unul dintre factorii de bază. [↑](#footnote-ref-10)
11. Sondajul a fost realizat pe un eșantion de 3 800 de angajați din sistemul Ministerului Afacerilor Interne, care reprezintă 22% din numărul total de angajați. [↑](#footnote-ref-11)
12. Conform datelor pentru anul 2021. [↑](#footnote-ref-12)
13. Hotărârea Guvernului nr. 908/2014 privind reglementarea organizării forțelor și mijloacelor Serviciului Protecției Civile și Situațiilor Excepționale din subordinea Ministerului Afacerilor Interne. [↑](#footnote-ref-13)
14. Conform  datelor Ministerul Afacerilor Externe și Integrării Europene accesibile [aici](https://mfa.gov.md/en/content/visa-regime-foreigners). [↑](#footnote-ref-14)
15. BNS, Activitatea instituțiilor de învățământ superior în anul de studii 2019/2020, <https://statistica.gov.md/newsview.php?l=ro&idc=168&id=6547> [↑](#footnote-ref-15)
16. BNS, Activitatea instituțiilor de învățământ superior în anul de studii 202120/22 <https://statistica.gov.md/newsview.php?l=ro&idc=168&id=7227> [↑](#footnote-ref-16)
17. <http://bma.gov.md/sites/default/files/sites/default/files/atasamente/comunicate/anuarul_statistic_2021.pdf> [↑](#footnote-ref-17)
18. În prezent, Republica Moldova are semnate 13 acorduri privind readmisia persoanelor aflate în situație de ședere ilegală (Comunitatea Europeană, Confederația Elvețiană, Regatul Danemarcei, Regatul Norvegiei, Macedonia de Nord, Serbia, Bosnia și Herțegovina, Muntenegru, Turcia, Albania, Georgia, Kazahstan, Ucraina) și 23 protocoale adiționale. Totodată, un accent deosebit se pune și pe negocierea acordurilor noi inițiate în ultimul timp cu încă 6 state (Armenia, Azerbaidjan, Uzbekistan, Turkmenistan, Federația Rusă, Kîrgîzstan). [↑](#footnote-ref-18)
19. În contextul instituirii stării de urgență în Republica Moldova în legătură cu declanșarea conflictului armat din Ucraina, începând cu data de 24 februarie 2022, prin Ordinul Ministerului Afacerilor Interne nr. 78 din 24 februarie 2022 au fost instituite două centre provizorii de gestionare a situației de criză în cazul unui aflux sporit de străini pe teritoriul Republicii Moldova, cu amplasarea în localitățile Palanca, r-nul Ștefan Vodă și satul Calarașovca, r-nul Ocnița, responsabili desemnați de centre au fost angajații BMA. [↑](#footnote-ref-19)
20. <https://ipp.md/2021-07/barometrul-opiniei-publice-iunie-2021/>. [↑](#footnote-ref-20)
21. <https://ipp.md/wp-content/uploads/2020/10/BOP_10.2020.pdf>. [↑](#footnote-ref-21)
22. Date statistice privind cauzele penale intentate în privința personalului Ministerului Afacerilor Interne prezentate de către SPIA al Ministerului Afacerilor Interne (2019-2021). [↑](#footnote-ref-22)
23. Nomenclatorul integrat al serviciilor publice administrative și a Listei evenimentelor de viață asociate acestora, aprobate prin Hotărârea Guvernului nr. 670/2020. [↑](#footnote-ref-23)